
Cunoaşterea i 
tipului de stup multietajat 


Principiile 
biologice care stau la baza 
stupului multietajat 


În calitate de adăpost al albinelor, stupul sis- 
tematic trebuie să asigure condiţii pentru desfişu- 
rarea activităţii lor, conform E biologice ale 
acestora. 

Să vedem care sînt aceste cerințe şi măsura İn care 
stupul multietajat le asigură. 


Albinele ca insecte sociale, la început şi-au clădit 
cuiburile suspendate de crengile copacilor. Întrucît 
punctul de susţinere a cuibului se afla la partea infe- 
rioară a crengilor, clăditul fagurilor începea întot- 
deauna din partea superioară şi se extindea în jos. 

Mai tîrziu, cînd albinele au trecut la clădirea cui- 
burilor în scorburile copacilor, sau în spaţiile goale 
din stînci, pentru a fi mai ferite de intemperii şi de 
duşmani, instinctul de clădire a fagurilor de sus în 

jos s-a menţinut, devenind apoi, în decursul mile- 
niilor, un instinct bine consolidat. 

Toată recolta de nectar este depozitată pe baza 
aceluiaşi principiu, începînd din partea superioară a 
cuibului. Pe măsură ce rezervele de miere cresc, zona 
ei de depozitare se extinde în jos, construindu-se în 
prelungire faguri. Paralel cu depozitarea nectarului 
însă, în familia de albine continuă şi creşterea de pu- 
iet. Astfel, în perioadele de cules, celulele din care 
- se naşte albina tînără sînt umplute cu miere, fapt ce 
determină ca zona de creştere a puietului să fie îm- 
pinsă în jos, pe măsura extinderii rezervelor de 
hrană. 

La venirea iernii, cuibul familiei de albine ocupă 
partea cea mai de jos, acolo unde fagurii sînt liberi 
de miere şi pot oferi spaţiul necesar creşterii puie- 
tului. Imediat deasupra zonei de creştere a puietului 
se află proviziile de miere şi păstură. Pe măsură ce 
mierea se consumă în timpul iernii, dar în special 
primăvara, cînd familia de albine este în plină dez- 
voltare, spaţiul ocupat de provizii se strînge treptat; 
are loc o deplasare a limitei inferioare înspre partea 
de sus a stupului. Prin depunerea ouălor de către 
matcă în acest spaţiu care se eliberează treptat, zona 
de creştere a puietului va avea o direcţie de extin- 
dere de jos în sus. 

Din expunerea felului de comportare a albinelor 
în condiţii naturale, se desprind o serie de principii 
care stau la baza dezvoltării şi activităţii productive 
a familiei de albine. Dintre acestea, ca fiind de covtr- 
şitoare importanță amintim: dezvoltarea pe verticală 
a familiei, depozitarea rezervelor de hrană în partea 
superioară zonei de creştere a puietului, extinderea în 

sus a suprafeţei de depunere a ouălor de către matcă, 
Tocmai pe aceste principii biologice ale familiei de 
albine, a fost conceput şi construit în S.U.A. stupul 
multietajat al lui L. L. Langstroth. 

Stupul conceput de Langstroth şi perfecţionat de 
către Root, cunoscut sub denumirea de stup multieta- 
yat, fără îndoială reprezintă stupul viitorului. İn tara 
de origine, Statele Unite ale Americii, acest tip de 
stup reprezintă peste 950/ din totalul stupilor, iar sub 
diferite variante cu modificări nectehtiale, se extinde 
rapid în toate ţările globului. Şi în çara noastră el a 
fost introdus în anul 1954. Astăzi se difuzează între 
10 000 —15 000 bucăţi anual. Unii apicultori străini, 
pe baza remarcabilelor calităţi pe care le are tipul de 
stup multietajat, consideră ca definitiv rezolvată pro- 
blema stupului sistematic, problemă care a cunoscut 
şi cunoaşte o febrilă activitate de căutări. 

Şi alte tipuri de stup au fost construite pe baza 
principiilor de dezvoltare verticală a familiei de al- 
bine. Astfel însăşi stupul lui Procopovici, primul stup 
cu rame mobile, stupul Berlepsch cu ramele supra- 
puse în trei rînduri în interiorul aceleiaşi cutii, stupul 
Dadant-Blat etc., toate caută că corespundă instinc- 
telor sus-amintite ale albinelor. 

Aceşti stupi însă, se limitează numai la satisfacerea 
instinctelor familiei de albine, instincte formate ca 
urmare a unor condiţii impuse de natură. | 

Singurul tip de stup care prin concepția şi dimen- 
sionarea lui satisface cerințele biologice ale albinelor, 
dar în acelaşi timp permite omului să-și înceapă opera 
de acolo de unde a lăsat-o natura, este stupul multi- 
etajat. În acest sens este suficient un singur exemplu. 
După cum s-a văzut, în condiţii naturale extinderea 
spaţiului de creştere a puietului primăvara, activitate 

esenţială în dezvolta- 
rea familiei de albine 
pentru obţinerea unor 
producții superioare, 
se face de jos în sus. 
Dar această extindere 
este condiţionată de 
restringerea rezerve- 
— Rama de ventilație lor de hrană urmare 
a consumării lor de 
către albine, restrîn- 
gere care se- efec- 
tuează într-un ritm 


Podisor Snelgrove 


. ,€ lent. De asemenea, 

$ ZE înălțimea pe care 

Bücvlpenini ordinii : creşterea de puiet se 
Inchizätor de urdinig poate extinde în sus, 
este limitată. Natura 

Fig. 1 — Stupul multietajat nu a creat nici O posi- 


bilitate ca  păstrînd 
aceleași reguli, familia de albine să-și accelereze ritmul 
de dezvoltare. Acest lucru l-a făcut apicultorul, da- 
torită posibilităţilor oferite de stupul multietajat. 
Astfel, el a imaginat inversarea corpurilor, adică tre- 
cerea corpului superior în care s-a dezvoltat cuibul 
familiei pe fundul stupului, iar a celui de jos cu fa- 
guri goi, deasupra. În felul acesta deasupra cuibului 
trecut jos, va apare o zonă mare cu cele mai bune 
condiţii de ouat, permiţind albinelor să extindă creş- 
terea puietului în sus. 

În timp ce matca va umple cu ouă spaţiul liber 
din corpul superior, puietul din corpul de jos va eclo- 
ziona şi va elibera celulele. Printr-o nouă inversare 
cuibul familiei va ajunge iarăşi jos, şi extinderea creş- 

terii puietului se va putea face İn sus, în corpul cu 
faguri goi. Prin repetarea operaţiunii ori de cîte ori 
este necesar, creşterea puictului se va extinde mereu 
în sus, într-un ritm Însă şi pe o înălțime pe care na- 
tura nu a putut să le realizeze. 

Pe lîngă exemplul dat, stupul multietajat oferă o 
multitudine de posibilități prin care apicultorul poate 
determina familia de albine să producă cît mai mult. 
Acest fapt constituie cea mai importantă caracteris- 
tică a stupului multietajat. 


Caracteristicile 
constructive și funcționale 
ale stupului multietajat 


„Tipul de stup denumit multietajat, este derivat 
din stupul propus de Langstroth şi îmbunătăţit de 
Root. Dimensiunile interioare ale ramelor. propuse 
de Langstroth şi Root sînt de 42,7 cm lungime şi 
22,5 cm înălțime. Aceste dimensiuni au suferit o serie 
de modificări care însă nu influențează cu nimic prin- 
cipiul de funcţionare al acestui stup. Numărul corpu- 
rilor depinde de sezon, de dezvoltarea familiei şi de 
cantitatea de nectar. Stupul trebuie să aibă minimum 
două corpuri. În fiecare corp încap de regulă 10 
rame. Corpurile folosite la producţia de miere-marfă 
pot fi de dimensiunea ramei normale, cât şi pentru 
rama redusă la jumătate din înălţimea ei. 

În ţara noastră colectivul care a elaborat ultimul 
proiect al stupului multietajat în anul 1961, studiind 
toate variantele construite anterior, a adoptat o serie 
de soluţii originale. Soluţiile adoptate nu modifică 

Fig. 2 — Secţiuni prin stupul multietajat: 
a — secţiune longitudinală; b — secţiune transversală. 


cu nimic principiul funcţional al acestui tip de stup, 
dar 11 fac mai corespunzător pentru condiţiile din 
ţara noastră. 

Tată care sînt principalele caracteristici constructive 
ale acestei. variante: 

Fundul stupului este mobil dar nu este reversibil. 
Are 415 mm lăţime şi 550 mm lungime, depăşind 
astfel fațada corpului cu cca 60 mm, porţiune care 
constituie scindura de zbor. Fundul stupului este for- 
mat din scânduri încheiate în falç, încadrate lateral 
şi în spate cu leaţuri fălțuite, iar dedesubt este întă- 


rit cu două leaţuri de 50/20 mm, constituind tot- 

odată un sprijin pentru fund (fig. 3). Leaţurile late- 
rale au cîte o scobitură de 50X 50X 10 mm care pro- 
tejează capătul de jos al tijei necesare pentru İmpa- 
chetare în vederea transportului. 

Corpul de stup este compus din patru pereţi în- 
cheiaţi la capete în çincuri. Dimensiunile interioare 
ale corpului sînt: lungimea 450 mm, lăţimea 375 mm 
şi înălţimea 240 mm. Pereţii din faţă şi spate, pe 
toată lungimea lor, în partea superioară către interior 
sînt prevăzuţi cu cîte un falç oblic de 17 şi respectiv 
22 mm înălțime şi 10 mm grosime, necesari pentru 
sprijinirea umeraşelor ramelor. Muchia de sprijin a 
ramelor este acoperită cu o tablă de metal de 0,6 mm 
grosime. La exterior, în peretele din faţă şi spate, la 
distanţă de 70 mm de muchia superioară a pereților 
este prevăzută cîte o scobitură care serveşte ca miner. 

Prin aşezarea corpului pe fund se formează în par- 
tea din faţă un urdiniş de 375 mm lungime şi 20 mm 
înălțime. 

Podişorul se compune din rama exterioară, cu o 
secţiune de 30X20 mm, prevăzută către interior cu 
un nut în care se îmbină platforma podişorului. 
Această platformă constă din scînduri de 15 mm gro- 
sime îmbinate între ele în falç (fig. 3). Marginile plat- 
formei podişorului se termină tot cu falç care intră 
în nutul ramei. Prin această îmbinare, suprafaţa po- 
dişorului pe o faţă este plană iar pe cealaltă prezintă 
o adîncitură de 5 mm. În cursul sezonului activ po- 
dişorul se aşază pe corp cu partea netedă, rămînînd 
o distanţă de 8 mm între platformă şi suprafaţa ra- 
melor; pe timpul iernii se așază cu partea opusă, în 
care caz spaţiul între rame şi podişor se măreşte la 
13 mm, permiţind introducerea la începutul primă- 
verii a turtelor de polen sau şerbet. De asemenea rama 

Fig. 3 — Părţile componente 
ale stupului multietajat (capac, 
podişor, corp, fund) 


podişorului la una din 
laturile ei scurte, are o 
scobitură pe toată İöçi- 
mea, de 60 mm lungime 
şi 5 mm adincime. Prin 
aşezarea podişorului cu 
această parte în jos se 
formează un urdiniş su- 
perior. 


Capacul stupului este 
telescopic, avînd tavan 
drept. El se compune 
dintr-o ramă înaltă de 
90 mm, încheiată la ca- 
pete în tincuri, şi din- 
tr-un tavan de scinduri 
îmbinate între ele în falç 
şi fixate de ramă în cuie. 
În interior, pe pereţii 
lungi ai capacului şi de 
tavan, sînt prinse câte 
două leaţuri înalte de 
50 mm cu care capacul 
se sprijină pe podişor 
formînd un spaţiu între 
acesta şi fundul capacu- 
lui necesar aşezării sal- 
teluçei pentru împache- 
tare. Între capetele fie- 
cărei perechi de leaţuri 
rămîne un lăcaş pentru 


capătul superior al tijei şi piuliça ei (fig..3). La exte- 
rior, deasupra, capacul este învelit cu tablă zincată 
care îmbracă pereţii laterali pe o lăţime de 20 mm. 


10 


Ramele au dimensiu- 
nile exterioare de 435 
mm lungime şi 230 mm 
înălțime. Lungimea lea- 
tului superior este de 
470 mm, pentru a forma 
umeraşele de sprijinire 
pe falturile corpului. 
Spetezele laterale ale ra- 
melor sînt prevăzute cu 
profile Hofman pentru 
distançare. Fiecare corp 
cuprinde cite 10 rame 
ale căror detalii de con- 
strucţie sînt arătate în 
figura 5. 

Hrănitorul constă din- 
tr-o ramă avînd înăl- 
timea de 60 mm, cores- 
punzind dimensiunilor 
interioare şi exterioare 
ale corpurilor de stup. 
Pe pereţii laterali, în in- 
terior, are prevăzute 
cîte două adincituri în 
care intră două leaţuri 
demontabile de 15 mm 
grosime, 30 mm lăţime 
şi 395 mm lungime. Pe 
cele două leaţuri se spri- 
jină o tavă de tablă cu 


/nchizător de urdiniș — 


Fig. 4 — Părţile componente 
ale stupului multietajat (ramă 
pentru ventilaţie, podişor Snel- 
grove, hrănitor, închizător de 
urdiniș) 


dimensiuni interioare de 384X370X45 mm prevă- 
zută cu două margini răsfrînte. 

Hrănitorul se aşază pe corpul de stup şi se acoperă 
cu podişorul. Albinele au acces prin spaţiul liber de 
la capătul hrănitorului, limitat de peretele ramei şi 
de leaţurile de sprijin ale tăvii. Capacitatea hrănito- 
rului este de cca 7 kg sirop de zahăr. Cu acelaşi hră- 
nitor se poate administra albinelor polen uscat sau 
turte de polen. 

Hrănitorul serveşte şi în alte scopuri. Prin scoaterea 
tăviţei şi a leaţurilor de sprijin demontabile, rama 
hrănitorului aşezată deasupra ultimului corp, serveşte 
ca spaţiu de refugiu al albinelor în timpul transpor- 
tului. Aceeaşi ramă a hrănitorului intercalată între 
fund şi corpul de stup, permite folosirea ramei stan- 
dardizate (435 X 300 mm), în prima fază de trecere 
de la stupul orizontal sau vertical, la întreţinerea al- 
binelor în stupul multietajat. De asemenea așezarea 
aceleiaşi rame dedesubtul unui magazin RA 1001 per- 
mite introducerea în acest magazin a ramelor de tipul 
multtetayat. 

Podişorul Snelgrove are o construcţie asemănătoare 
podişorului obişnuit, cu deosebirea că platforma aces- 
tuia are grosimea de 10 mm. Ra- 
ma podişorului Snelgrove are pe 
trei laturi cite două urdinişuri su- 
| prapuse cu profil conic, fiecare 

prevăzut cu cîte un închizător de 

forma unei pene de lemn. La mij- 
locul platformei se face o deschi- 

dere dreptunghiulară de 60X 140 

mm prevăzută pe ambele feţe cu 

plasă de strmă. Podişorul Snel- 

Rama de magazin grove serveşte pentru formarea 
Fig. 5 — Ramele deasupra familiei de bază, sub 
stupului multietajar acelaşi acoperiș, a unei familii aju- 


fama de cuib 


/32 

tătoare sau a 1—3 nuclee pentru împerecherea măt- 
cilor. Urdinişurile duble suprapuse servesc la trecerea 
albinelor culegătoare din familia ajutătoare în familia 
de bază prin închiderea urdinişului superior şi deschi- 
derea celui inferior, fără a uni familia ajutătoare cu 
cea de bază. Pentru albinele care ulterior devin cule- 
götoare se deschide în acelaşi timp un alt urdiniş 
superior. ; 

Blocul de urdiniş serveşte pentru micşorarea urdi- 
nişului la dimensiunile 153X9 mm şi 50X9 mm. El 
se introduce în deschiderea urdinişului pînă la faţa 
peretelui, fiind oprit aici de două cuie din interior. 

Accesoriile stupului, necesare pentru practicarea 
stupăritului pastoral, sînt: 
rama de ventilație, două 
tije de otel şi un închizător 
de urdiniş. 

Rama de ventilaţie se 
compune dintr-o ramă cu 
dimensiunile exterioare de 
490X415 mm, încheiată 
din leaçuri cu secţiune de 
30X20 mm pe care este 
prinsă plasa de sîrmă. 
Peste plasa de sîrmă, pe la- 


Rondela metal 
turile lungi ale ramei se 
fixează două leațuri cu 
secțiunea de 50X35 mm 
şi lungimea de 550 mm. 
„Capetele  leaţurilor sînt 35 


prevăzute cu cîte o scobi- 
tură adîncă de 20 cm. 

Tijele servesc pentru fixa- Fig 6 — Tija pentru împa- 
rea părţilor componente  chetare 

ale stupului la deplasarea în stupărit pastoral. Ele sînt 
confecționate din otel şi au o lungime de 991 mm. 
Aceste tije, la unul din capete au filet pe o lungime 
de 70 mm, piuliţă cu fluture şi o rondelă iar la celă- 
lalt capăt, la 5 mm distanţă, au un orificiu circular cu 
diametrul de 3,5 mm. Lungimea tijei se dimensio- 
nează în aşa fel ca să permită fixarea părţilor com- 
ponente ale stupului, în următoarea ordine: fundul 
stupului, trei corpuri, rama hrănitorului, rama de 
ventilaţie, podişorul şi podişorul Snelgrove. Peste 
stupul 50150 se aşază capacul care se spri- 
jină pe scobiturile leaçurilor laterale ale ramei de 
ventilaţie creînd astfel spaţiul necesar pentru circu- 
laţia aerului. Folosirea tijelor are inconvenientul că 
obligă la împachetarea — deci şi la transportarea — 
tuturor părților componente ale stupului şi a unui 
număr fix de corpuri chiar în cazul cînd nu sînt ne- 
cesare toate aceste piese. Pentru remedierea acestui 
neajuns se poate folosi un al doilea rind de tije de 
dimensiunile dorite, sau se pot înlocui tijele rigide cu 
un cablu flexibil de oțel, prevăzut cu un dispozitiv 
simplu de strîngere. 

Închizătorul de urdiniş are construcţia prezentată 
în figura 4 şi se utilizează pentru închiderea completă 
a urdinişului în cazul transportării albinelor. El se 
fixează cu un cui de corpul stupului, fără a se scoate 
blocul din urdiniş. 


Procedee 
de trecere de la alte tipuri de stup 
la stupul multietajat 


Introducerea în producţie a stupului multietajat 
se face prin adăpostirea în acest sistem de stup a 

roiurilor ce reprezintă creşterea efectivelor, precum 
şi prin tecerca în stupi multietajaţi a familiilor de 
albine adăpostite în alte sisteme de stupi pe măsura 
în care aceştia sînt deterioraţi şi trebuie înlocuiţi. 

Popularea stupului multietajat în cazul adăpostirii 
roilor. În cazul roilor, formarea acestora trebuie or- 
ganizată direct pe ramele stupului multietajat. 

Pentru a forma roi puternici, capabili de a se dez- 
volta pînă în toamnă İn aşa fel încît să poată ierna 
în bune condițiuni, se va folosi metoda de roire prin 
mutare simplă. La acest procedeu se vor folosi două 
familii din efectiv pentru producerea unui roi. Se 
procedează astfel: În locul uneia din familii se va 
aşeza corpul stupului multietajat cu faguri- artificiali 
şi un fagure clădit. İn acest corp se scutură întreaga 
populaţie de albine din stupul în locul căruia a fost 
aşezat. Stupul cu familia care a cedat atit locul cît 
şi toate albinele roiului format, se va așeza pe locul 
celei de-a doua familii care se foloseşte la producerea 
roiului. Această familie, la rîndul ei, va primi un nou 
loc pe vatra stupinei. 

Ce se întîmplă ca urmare a tuturor acestor acţiuni? 
Roiul format va fi puternic, avînd toate generaţiile 
de albine aparçinind unei familii dezvoltate, inclusiv 
matca respectivă. İn aceste condiţii va clădi în scurt 
timp toţi fagurii artificiali şi va începe creşterea puie- 
tului. Familia în locul căreia, s-a aşezat roiul, va ră- 
mine fără nici o albină şi fără matcă, dar va avea 
toată cantitatea de. puiet tînăr şi căpăcit. Prin A 
zarea acestei familii pe locul celui de-al doilea stu 
va primi toate albinele culegătoare ale acestuia. n 
seara aceleiaşi zile i se va da o matcă împerecheată, 
luînd precauţiunile necesare la introducerea ei. A doua 
familie folosită la producerea roiului, care a-pierdut 

generaţia de albine culegătoare, îşi va forma la noul 


loc din stupină o altă generaţie de culegătoare şi acti- 
vitatea va continua normal. 

Un alt mijloc de formare a roilor direct pe faguri 
de tip multietajat este acela al folosirii roilor-pachet. 
Formarea, acestor roi se face prin scuturarea cu aju- 
corul unei pîlnii largi de carton a albinelor tinere de 
pe fagurii proveniţi de la una sau mai multe familii, 
într-o cutie cu pereţii din sită metalică. Înainte de 
scuturarea albinelor în cutia-pachet se va introduce 
matca tînără împerecheată închisă într-o cuşcă de 
sită metalică. Cînd cantitatea de albine ajunsă în cu- 
tia-pachet a atins greutatea dorită, dar nu mai puţin 
de 1,5 kg, se trece la umplerea unei alte cutii-pachet. 
Pentru aprecierea greutăţii albinelor, cutia-pachet se 
va aşeza în timpul scuturării pe talerul unui cîntar. 
Se poate evita răspîndirea albinelor la scuturare 
prin simpla stropire cu apă a fagurilor ce urmează a 
fi scuturaţi. După ce cutia pachet a fost umplută cu 
albine, orificiul prin care acestea au fost scuturate se 
astupă cu hrănitorul. Hrănitorul nu este altceva decît 
o cutie de conserve umplută cu sirop de zahăr şi în- 
chisă etanş în partea superioară. În capacul inferior 
este prevăzut un mic orificiu prin care albinele se 
hrănesc. 

Roiurile formate astfel se păstrează într-o încăpere 
întunecoasă timp de 24 —48 ore după care se insta- 
lează în corpul destinat a adăposti roiurile respective. 
Popularea noului stup se face prin introducerea, cutiei 
pachet în locul cîtorva rame şi înlăturarea cutiei hră- 
nitor. Albinele se vor muta singure pe fagurii arti- 
ficiali după care se eliberează şi matca. În felul acesta 
se pot forma roi pe faguri de tip multietajat indife- 
rent de tipul ramelor din care au provenit albinele. 

În condiţiile cînd în stupină nu există un stoc de 
faguri de tip „multietajat gata cladişi, trebuie să ne 
mulţumim ca în iau an toiul să clădească un sin- 
gur corp, respectiv 19 faguri. În al doilea an noua 
familie va mai clădi un corp, realizând 1 în acelaşi timp 
şi o oarecare producţie marfă, iar “İn al treilea an, 
avînd la dispoziţie două corpuri cu faguri clădiţi, în 
timpul culesului va clădi şi cel de-al treilea corp şi 
va intra din plin î în producţie. 

Apicultorii, î în special cei începători, entuziaşti şi 
dornici să realizeze producţii mari cît mai repede, 
trebuie să admită acest ritm de dezvoltare oricît de 
lent li se va părea, pentru că acesta este ritmul nor- 
mal. Familiile de albine nu trebuie forțate pentru că 
rezultatele, în majoritatea cazurilor, vor fi exact con- 
trarii celor pe care le așteptăm, fapt ce va necesita 
ulterior o perioadă şi mai lungă pentru redresarea 
situaţiei create. Apicultorii care au familii de albine 
adăpostite în stupi verticali pot grăbi acest ritm, nu- 
mai prin construirea din vreme a fagurilor de tip 
multietajat, prin amplasarea lor peste cuiburile fami- 
liei, în locul magazinelor. 

Popularea stupilor multietajaţi în cazul înlocuirii 
altor tipuri de stupi. Această situaţie se İntilneşte de 
obicei atunci cînd stupii unor familii sînt deterioraţi 
şi trebuie reformaţi şi mai rar în cazul cînd apicul- 
torul vrea să renunţe total la tipul de stupi în care a 
avut adăpostite familiile de albine pînă atunci. Pentru 
realizarea acestui lucru există două procedee. 

“ Primul procedeu se aplică astfel: în preajma cule- 
sului de salcim, se trece cuibul de 10 rame în corpul 
. unui stup multietajat sub care s-a aşezat rama hrăni- 
torului. Înălţimea corpului astfel format, corespunde 
întocmai înălțimii ramelor provenite “din stupii ori- 

2 — Întreţinerea albinelor 


zontali sau din stupii verticali cu magazine or cu 
două corpuri. Pe timpul culesului, peste cuibul fami- 
liei astfel adăpostit, se aşază al doilea corp multieta- 
yat echipat cu faguri artificiali. În funcţie de puterea 
familiei, acest corp va fi, sau nu va fi clădit în între- 
gime la primul cules. În orice caz terminarea clădirii 
lui va fi făcută la culesul al doilea. 


Clădirea celui de-al doilea corp în acelaşi an, rar 
poate fi realizată, de aceea pregătirea acestuia se face 
în toamnă, prin transvazarea fagurilor din ramele 
înalte în ramele stupului multietajat. Astfel iernarea 
familiei de albine se face pe două corpuri de tip 
multietajat. 


Trebuie să ştim că fagurii care urmează a fi trans- 
vazati în toamnă sînt proveniţi din cuibul familiei 
de albine, deci vor fi ocupați parţial cu rezerve de 
miere și cu puiet, lucru care îngreunează mult trans- 
vazarea şi care poate provoca oarecari pierderi. De 
asemenea familia de albine este deranjată în organi- 
zarea proviziilor de iarnă şi a cuibului. Pentru acest 
lucru este bine ca iernarea familiei să se facă în 
corpul cu faguri înalți şi în corpul nou clădit pus 
deasupra. Rezervele de hrană î în acest caz se vor de- 
pozita în cea mai mare parte în corpul cu faguri de 
tip multietajat. La ieşirea albinelor din iarnă, cuibul 
se va afla în corpul de sus pe fagurii de tip multi- 
etajat. Fagurii din corpul de jos, respectiv fagurii 
care urmează a fi transvazaţi, vor fi în totalitate 
liberi de puiet şi aproape liberi de rezervele de hrană. 
În aceste condiţii fagurii înalţi se îndepărtează tem- 
porar iar corpul multietajat cu cuibul familiei se 
aşază pe fundul stupului. După cîteva ore se înapo- 
iază familiei cel de-al doilea corp în care fagurii au 
fost transversaţi, prin punerea lui deasupra. Momen- 

tul acestei transvazări este bine să coincidă cu mo- 
mentul cînd trebuie efectuată prima inversare a cor- 
purilor. Astfel albinele vor urca în curînd în corpul 
de sus, acesta oferind faguri vechi, călduroși, căutaţi 
de matcă pentru depunerea ouălor în primăvară. În 
continuare se va proceda la întreţinerea familiei de 
albine după regulile îngrijirii albinelor în stupii multi- 
etajaţi. 

Cel de-al doilea procedeu se referă la transvazarea 
în acelaşi moment a tuturor fagurilor în ramele 
stupului multietajat. Această operaţiune se va face 
primăvara timpuriu. Lucrarea se efectuează astfel: 
se reduce cuibul familiei pe 3—4 faguri; ceilalți se 
scot pentru a fi tăiaţi pe dimensiunea ramei de tip 
multietajat şi se fixează în aceste rame. După trans- 
vazarea primilor faguri, aceştia se pun într-un corp 
multietajat. Albina rămasă în cuibul familiei se scu- 
tură în corpul cu faguri transvazaţi avînd grijă să nu 
se piardă matca. Operaţiunea de transvazare con- 
tinuă cu ceilalți faguri eliberaţi de albine. Aceştia din 
urmă vor fi ocupați parţial cu puiet şi miere; de aceea 
la tăierea lor trebuie avut în vedere să nu se producă 
pierderi, în special de puiet, care este atît de necesar 
în primăvară. După operaţia de transvazare aceşti 
faguri se aranjează în mijlocul corpului de stup 
multietajat. 

Mai simplă ar fi scurtarea fagurilor în partea lor 
de jos, avînd în vedere că lungimea ramelor este 
egală. Fagurele standard are însă cele mai multe de- 
fecte (celule alungite, deformate, celule de trîntori) 
în partea superioară. Scurtind ramele, această zonă 
cu defecte va ocupa cea mai mare suprafaţă a fagu- 
relui de tip multietajat, în timp ce porţiunea de fa- 
gure care are cea mai corectă formă a celulelor va fi 

îndepărtată. Apicultorii vor folosi şi această soluţie 
dacă bineînţeles constată că fagurii sînt bine con- 
strulti pe întreaga suprafaţă, iar ramele sînt relativ 
noi. Folosind acest sistem de transvazare a fagurilor, 
familiile de albine vor avea încă de la începutul sezo- 
nului un corp cu faguri clădiţi. În timpul culesurilor 
urmează să clădească al doilea corp iar în anul urmă- 
tor pe cel de al treilea. 

Trebuie să se ştie că prin folosirea acestui procedeu 
se va micșora suprafaţa de fagure ce se asigură pen- 
tru dezvoltarea familiei în primăvară, în cazul cînd 
stupina nu dispune de o rezervă mai mare de faguri, 
care să înlesnească pregătirea a două corpuri. De ase- 
menea, prin eliminarea porçiunilor superioare ale fa- 
gurilor se va elimina şi o parte din rezervele de hra- 
nă; aceste rezerve, chiar dacă vor fi recuperate, fami- 
lia de albine va fi stinjenită în dezvoltarea sa. 

Rămîne deci ca apicultorul să aleagă soluţia cea 
mai bună; soluţia cea mai bună pare a fi aceea care 
prevede folosirea ramei hrănitorului, însă în varianta 
cînd transvazarea fagurilor se face după iernarea 
albinelor. 


întretinerea OO k 
in sini mullitlalali a familiilor de albine 
obișnuite (Gu o singură matcă) 


Îngrijirea | 
familiilor de albine în pericada de pregătire 
pentru iernat și în timpul iernării 


Introducerea 
la iernat a unui număr cit mai mare de alb'ne 


În condiţiile ţării noastre, culesurile sînt în ge- 
neral de scurtă durată. Datorită acestui fapt pentru 
obţinerea unor cantităţi mari de miere este necesar ca 
fiecare familie să participe cu un număr cît mai mare 
de albine la adunarea nectarului. 

Stupul multietajat este singurul care prin volumul 
său variabil nu limitează dezvoltarea unei familii de 
albine, permifind astfel obţinerea unor familii extrem 
de puternice. | 

Toate culesurile sînt însă precedate de perioada İn- 
delungată de iernare a albinelor. În această perioadă 
nu se creşte puiet sau se crește foarte puţin, deci nu 

putem conta că vom spori numărul albinelor dintr-o 
familie în timpul iernii. În cel mai bun caz ele vor 
ieşi din iarnă cu un număr de albine apropiat de acela 
cu care s-au introdus la iernat. Şi, pe baza acestor 
albine ieşite din iarnă, va începe în primăvară dez- 
voltarea familiilor. Însă timpul scurt dintre ieşirea de 
la iernare şi apariţia primului cules, cît şi timpul re- 
lativ scurt dintre culesul de salcîm, tei şi floarea-soa- 
relui, nu permite familiilor care au ieşit cu un număr 
mic de albine în primăvară, să crească o cantitate 
corespunzătoare de albine, care să valorifice la maxi- 
mum producţia de nectar. 

Reiese clar că pe timpul culesurilor numărul albi- 
nelor depinde de cantitatea de albine ieşite din iarnă. 
Pe de altă parte cantitatea albinelor ieşite din iarnă 
este determinată de puterea familiilor de albine în 
momentul introducerii lor la iernat. Este logic deci ca 
în perioada premergătoare iernării, apicultorul să ia 
toate măsurile pentru creşterea unui număr cît mai 
mare de albine. 

Pe de altă parte o putere cît mai mare a familiilor 
de albine pe timpul iernii, determină însăşi iernarea 
în bune condiţii a acestora. 

Astfel, în prima fază, cînd albinele sînt în repaus 
de iarnă, temperatura în ghemul de iernare este de 
cca 14°C. Cu cît cantitatea de albine care formează ` 
ghemul este mai mică, cu atît mai uşor şi mai repede 
temperatura, tinde să scadă sub 14°C. Ca urmare a 
acestei răciri, albinele sînt nevoite să intre în activi- 
tate pentru a produce căldură. În perioada a doua de 
iernare, cînd albinele încep creşterea de puiet, în cuib 
este necesară o temperatură de 34”—36"C. Cu cît 
numărul de albine este mai mic, cu atît instaurarea 
acestei temperaturi întârzie, deci se întîrzie însăşi creş- 

terea de puiet. De asemenea durata şi intensitatea 
activităţii pentru producerea căldurii vor fi consi- 
derabil mai mari atunci cînd în cuib se află un număr 
mai mic de albine. 

Asigurarea condiţiilor corespunzătoare din cuib va 
duce la un consum de miere cu atît mai mare  .—.— 
ceea ce este mai important — la o uzură a organis- 
mului cu atît mai accentuată cu cît familia de albine 
este mai slabă. În aceste condiţii de multe ori dispa- 
riçia albinelor de iarnă se produce într-un ritm mai 
accentuat decît apariţia noii generaţii de primăvară, 
şi ca urmare, pe lîngă faptul că nu mai este posibilă 
obţinerea unui număr cît mai mare de albine pe 
timpul culesurilor, de multe ori se înregistrează chiar 
pierderea familiei de albine. 

Cunoscind aceste principale aspecte biologice privi- 
toare la dezvoltarea familiei de albine, rezultă că 
perioada în care se poate şi trebuie să se crească un 
număr cît mai mare de albine este perioada premer- 
gătoare introducerii familiilor la iernat, în special în 
lunile august şi septembrie. 

În mod normal însă tocmai în această perioadă se 
înregistrează o micşorare a numărului de albine din 
cuib. Această micşorare se datorează pe de o parte 
dispariţiei albinelor culegătoare uzate, pe de altă 
parte înlocuirii acestor albine într-un ritm mai scăzut 
şi într-o proporţie mai mică, determinată de redu- 
cerea treptată a ouatului mătcii şi ca atare a canti- 
tăţii de puiet crescut. Cauzele care duc la încetinirea 
ritmului de ouat al mătcilor sînt următoarele: 

— epuizarea mătcilor datorită unei intense acti- 
vitiçi de ouat în perioada de primăvară şi vară; 

— micşorarea spaţiului de creştere a puietului, 
ca rezultat al blocării cuiburilor cu miere, urmarea 

instinctului familiei de albine de a-şi asigura pro- 
viziile pentru iarnă în zona ghemului de iernare; 
_— restrângerea zonei de creştere a puietului prin 
însăşi restringerea albinelor pe un număr mai mic de 
faguri datorită scăderii temperaturilor exterioare; 

— reducerea activităţii familiilor de albine dato- 
rită lipsei unor surse de nectar în natură, activitate 
de care sînt legate toate manifestările fiziologice ale 
familiei de albine, inclusiv creşterea puietului. 


Creşterea în lunile august şi septembrie a unui 
număr cît mai mare de albine va fi posibilă numai 
prin înlăturarea cauzelor enumerate mai sus, cauze 
care frînează acest fenomen. 


Dacă dispariţia albinelor culegătoare uzate nu 
poate fi oprită, preîntîmpinarea reducerii intensității - 
de ouat a mătcilor şi chiar intensificarea ouatului este 
la indemina oricărui apicultor. Modul cum se poate 
realiza acest lucru se va arăta în continuare. 


Asigurarea unor mătci cu mare capacitate de ouat. 
Rolul determinant în dezvoltarea familiei de al- 
bine în toate sezoanele, dar în special în toamnă, îl 
are calitatea şi virsta mătcilor. Dacă în ceea ce pri- 
veşte calitatea nu se poate concepe să nu existe în 
fiecare familie cite o matcă provenită cel puţin din 
familiile recordiste ale stupinii, în ceea ce priveşte 
virsta lor lucrurile se schimbă. Aceasta pentru că. 
oricît de bună ar fi matca, ea totuşi îmbătrineşte zi 
de zi, lună de lună. 

Mătcile. tinere depun mai multe ouă în perioada 
de toamnă decît cele vîrstnice, chiar şi în cazul lipsei 
unor” culesuri de întreţinere. Cantitatea de ouă de- 
pusă este mai mică, chiar dacă diferenţa de vîrstă a 
mătcilor este de o singură lună. 

Deci, nu trebuie să acceptăm cu uşurinţă — ca 
fiind mătci tinere — nici chiar mütcile, care au în- 
ceput ouatul în luna mai sau iunie, acelaşi an. 

Este necesar ca mărcile care urmează să se schimbe 
anual să fie astfel crescute, încît să înceapă ouatul la 
sfîrşitul lunii iulie, începutul lunii august. İn mod 
categoric se recomandă ca mătcile să fie crescute 
după toate rigorile metodelor de creştere a mătcilor 
descrise în lucrările de specialitate iar în momentul 
introducerii lor în familiile de albine, să fie împere- 
cheate. 

Înlocuirea mătcilor bătrîne cu botci căpăcite, sau 
chiar cu mătci ce urmează a se împerechea după in- 
troducerea lor în familii, nu se recomandă. Aceasta 
pentru că familia va rămîne fără puiet timp de 
10—15 zile sau mai mult, iar unele familii pot ră- 
mine chiar fără mătci prin pierderea lor la zborul 
de împerechere. Astfel de situaţii nu ne ajută în 
acţiunea de creştere a unei cantităţi cît mai mari de 
albine. 

Înlocuirea mătcilor şi creşterea unor cantităţi spo- 
rite de albine este mult înlesnită atunci cînd pe lîngă 
fiecare familie de albine vom folosi şi cîte o familie 
ajutătoare, după cum se va vedea la capitolul res- 
pectiv. 


Asigurarea unui spaţiu corespunzător pentru creş- 
terea puietului. Se va avea în vedere ca această ac- 
țiune să se refere atît la calitatea fagurilor cît şi la 
mărimea spaţiului pentru creşterea puietului. 

Astfel, ca şi în primăvară, în perioada de toamnă 
mötcile evită să depună ouă în fagurii noi, care păs- 
trează mai greu căldura. De aceea cu ocazia lucrări- 
lor prilejuite de ultima extracție a mierei, în. cele 
două corpuri destinate pentru iernare se vor asigura 


25 


faguri clădiţi în anul precedent, în care s-au crescut 
mai multe serii de puiet. 


În ceea ce priveşte cel de-al doilea aspect ridicat 
de creşterea puietului în toamnă trebuie reținut faptul 
că în perioada de toamnă, în zonele unde există un 
cules bun de întreţinere, este posibilă uneori blocarea 
cuiburilor prin depozitarea rezervelor de hrană în 
zona creşterii puietului. În felul acesta, prin restrin- 
gerea spaţiului destinat pentru ouat, se ajunge la 
situaţia cînd familii foarte bune în cursul anului, 
ajung înainte de iernare foarte slabe. Pentru a nu se 
ajunge la astfel de situaţii, trebuie luate măsuri de 
deblocare a cuibului. 

Deblocarea cuibului la stupul multietajat se reali- 
zează prin inversarea periodică a corpurilor. Nu se 
recomandă să se practice metodele specifice de deblo- 
care a cuiburilor la alte tipuri de stupi, prin mânuirea 
fagurilor, pentru că eficacitatea măsurii respective 
va fi mult mai mică. În cazul inversării corpurilor 
se oferă mărcii posibilitatea de a-şi extinde în sus 
suprafaţa pentru depunerea ouălor. Aceasta înseamnă 
însă că nici unul din cele două corpuri care se inver- 
sează periodic în toamnă să nu reprezinte corpul cu 
rezervele de hrană. Din moment ce corpul cu hrană 
pentru iernat trebuie să aibă în cei 10 faguri ai săi 
cel puţin 20—25 kg miere este lesne de înţeles că nu 
va mai avea faguri cu celule goale pe o suprafaţă 
care să asigure spaţiul necesar creşterii de puiet. Or, 
oferind mătcii prin inversarea corpurilor astfel de 
faguri înseamnă a-i oferi un cuib blocat într-un mo- 
ment cînd întreprindem aceste acţiuni tocmai pentru 
deblocarea cuibului. Unii apicultori vor fi poate de 
altă părere. Bineînţeles că inversarea corpurilor se 
poate face şi atunci cînd toate proviziile de hrană se 

E a a N E e i ür 


află în aceste corpuri, dar 1 İn acest caz după cum 
se va vedea mai tîrziu, înseamnă că proviziile de 
hrană nu sînt suficiente sau nu sînt repartizate cores- 
punzător şi că inversările corpurilor la o familie 
puternică vor avea un efect scăzut, tocmai datorită 
spaţiului mic ce se oferă familiei respective pentru 
creşterea puietului. 


Asigurarea căldurii în cuib. În perioada de toamnă 
reducerea ouatului mătcii se datoreşte şi scăderii tem- 
peraturilor î in special în timpul nopții. Creşterea de 
puiet în aceste condiţii nu se mai face decit în zona 
pe care albinele sînt capabile să o încălzească. Pentru 
a proteja familiile de albine contra acestor schimbări 
de temperatură, la celelalte tipuri de stupi se reco- 
mandă împachetările laterale şi peste podişor cu per- 
nite izolatoare, după restrîngerea corespunzătoare a 
cuibului familiei de albine. 

La stupii multietajaţi o astfel de împachetare nu 
se referă decît la plasarea „perniței pe podişor. Cea 
mai bună protejare o constituie însăşi existenţa unor 
familii puternice. De asemenea întreținerea familiilor 
pe două corpuri va determina ca activitatea mătcii, 
deci formarea cuibului să aibă loc în corpul de sus. 
Acest corp va fi îndepărtat de urdiniş şi ferit de 
curenţi. De asemenea în corpul superior se va aduna 
tot aerul cald. 

Prelungirea perioadei de creştere a puietului prin 
menţinerea familiei de albine în stare activă. Este 
cunoscut de toţi apicultorii faptul că totalitatea mani- 
festărilor unei familii de albine (culesul nectarului, 
prelucrarea lui, construcţia fagurilor, creşterea puie- 
tului etc.) care caracterizează starea activă a acesteia, 
reclamă o hrănire intensă a albinelor. La rîndul ei o 
hrănire intensă, determină intensificarea fenomenelor 

metabolice şi ca atare a tuturor manifestărilor fizio- 
logice ale albinelor, inclusiv secreția de İöptişor, hră- 
nirea mütcii şi deci depunerea de către acestea a 
unui număr mai mare de ouă. 

__ Condiţionarea reciprocă a acestor factori dă api- 
cultorului posibilitatea ca, folosind unul din ei, să-l 
influenţeze în sensul dorit pe celălalt. În cazul pre- 
gătirii familiilor pentru iernat se va folosi hrănirea 
albinelor pentru a determina intensificarea activităţii 
lor, şi ca urmare a acestui fapt creşterea unei canti- 
tăți mai mari de puiet. Mijloacele” care stau la înde- 
mina apicultorilor 1 în acest scop sînt: folosirea cule- 
surilor tirzii şi hrănirile stimulente. 

Culesurile naturale în sezonul de toamnă sînt de 
două ori mai eficace comparativ cu hrănirile stimu- 
lente. Pe de altă parte creşterea puietului pe seama 
acestor culesuri face să se economisească mari canti- 
tiçi de miere sau zahăr şi de polen din rezervele 
familiilor sau din cele ale stupinei. Deci sub toate 
aspectele, apicultorii trebuie să aleagă ca metodă de 
stimulare, d citea culesurilor tîrzii. Aceste culesuri 
sînt asigurate de pășunile şi finetele din luncile rîuri- 
lor şi din zonele inundabile, dar valorificarea aces- 
tora reclamă deplasarea stupinelor. Un astfel de cules, 
la îndemîna oricărei stupine, este asigurat de culturile 
furajere din mirişti, bineînţeles dacă apicultorii au 
insistat ca aceste culturi să se facă în amestec cu 
plante melifere. 


În cazul că nu există totuşi culesuri de întreţinere, 
se fac hrăniri de stimulare. Pentru aceste hrăniri se 
pot folosi mierea sau zahărul sub formă de sirop de 
miere, sirop de zahăr sau zahăr tos uscat. Admini- 
strarea se va face zilnic cu raţii de 150—250 grame 
sau pentru reducerea volumului de muncă, la inter- 

vale de 3—5 zile cu cantităţile corespunzătoare pe- 
rioadei respective prin aplicarea raţiei zilnice. Hră- 
nirea stimulentă cu zahăr tos uscat sau umezit, admi- 
nistrat în doze de cca 2 kg la intervale de 1—2 săp- 
timini este în cazul stupilor multietajaţi o metodă 
de perspectivă. La prima hrănire cu zahăr tos, pentru 
a obişnui albinele să-l consume, se va turna peste 
zahăr puţină miere. Dacă albinele manifestă tendinţa 
de a-l elimina din stup, zahărul se va umezi. 

Trebuie net diferenţiate hrănirile de completare a 
rezervelor de hrană care se fac în doze mari, de 
5—7 kg zilnic şi se termină în 5—10 zile, de hrăni- 
rile stimulente, care trebuie făcute în doze mici pe 
întreaga perioadă de creştere a puietului, respectiv 
45—50 zile. De asemenea nu trebuie folosit unilateral 
numai un singur mijloc de stimulare, ci trebuie folo- 
site culesurile tirzii îmbinate cu hrănirile cu sirop, 
ori de cîte ori culesul de întreţinere a dispărut sau 
a fost întrerupt de condiţii climatice nefavorabile. 

O problemă cu totul deosebită trebuie să o con- 
stituie hrana proteică în această perioadă. Produce- 
rea hranei pentru creşterea puietului este determi- 
nată de existenţa la îndemîna albinelor a polenului 
sau a păsturii. Oricit de corect şi de atent se va admi- 
nistra mierea sau zahărul, hrănirile stimulente nu vor 
avea efect dacă va lipsi hrana proteică. Pe de altă 
parte nici hrana proteică nu va avea o influenţă po- 
zitivă evidentă asupra creşterii de puiet atîta timp cît 
vor lipsi elementele energetice din hrana albinelor, 
adică mierea sau zahărul. 

Hrana proteică (polenul sau în lipsa acestuia înlo- 
cuitorii lui ca făina de soia, laptele praf, drojdia de 
bere etc.) trebuie să se dea la discreţie albinelor. Ad- 

ministrarea se face fie în sirop, fie sub formă de 
pastă (turtiçe), fie sub formă naturală, în cazul pole- 
nului. 

“— întărirea familiilor de bază prin folosirea familii- 
lor ajutătoare. Oricit de Sîrguincios se vor aplica 
toate mijloacele descrise pînă acum, nu se va putea 
obţine decît o împingere a dezvoltării familiilor de 
albine spre limita superioară a unui nivel biologic 
bine definit de o serie de instincte consolidate în 
timp. Singura metodă care poate depăşi această ba- 
rieră biologică a unei familii de albine este metoda 
familiilor ajutătoare. În cazul folosirii familiilor aju- 
tătoare este logic şi uşor de înţeles că fiecare din cele 
două unităţi biologice separat (familia de bază şi 
familia ajutătoare) va avea nivelul său propriu de 
dezvoltare care cumulat însă numai la familia de 
bază, va dubla capacitatea de dezvoltare a familiei 
respective. 

Procedeul familiilor ajutătoare poate întări fami- 
liile de bază cu 1,5—2 kg albine, ceea ce în toamnă 
înseamnă puterea unei familii bune. Modul de folo- 
sire a acestei metode va fi redat în capitolul privind 

i i da familiilor de bază cu familii ajutătoare. 


Pregătirea 
organismului albinelor pentru iernat 


În perioada premergătoare iernării, pe lîngă modi- 
ficările referitoare la numărul de albine se înregistrea- 
ză de asemenea o serie de modificări fiziologice în 
organismul acestora. Astfel datorită reducerii activi- 
töçü albinelor scade consumul de energie pentru activi- 
tăţi exterioare. În organismul albinelor însă începe pre- 

gătirea pentru iernare prin dezvoltarea unor depozite 
de proteine şi grăsimi, cunoscute sub denumirea de 
corpi graşi. Datorită rezervelor de proteine ŞI grăsimi 
acumulate în corpul gras se asigură hrănirea mătcii 
şi a primului puiet apărut în sezonul următor. Acest 
lucru este de extremă importanţă mai ales în cazul 
stupilor multietajaţi, cînd obţinerea producţiilor mari 
se bazează pe dezvoltarea familiilor de albine la nive- 
lul pe care acest sistem ni-l pune la dispoziţie. Cu 
albine care nu au depozitate în organismul lor rezer- 
vele amintite, şi care pentru menţinerea propriei vieţi 
vor consuma din proteinele de constituţie a celulelor, 
nu se vor putea valorifica culesurile. Acestea — 
dacă nu vor muri în timpul iernii — nu vor fi în 
stare să hrănească corespunzător matca şi puietul şi 
ca rezultat final se vor obţine familii slabe, neproduc- 
tive pentru anul respectiv. Rezervele din corpul gras 
se depun ca urmare a consumului de polen. Trebuie 
reţinut că acest polen urmează a fi consumat de albi- 
nele care iernează, deci cele care se vor naşte înce- 
pînd cu luna august. Dar tocmai din această lună 
împuţinarea polenului în natură duce pînă la dispa- 
riţia lui totală în unele zone. În acest caz, în mod 
obligatoriu apicultorul trebuie să asigure din rezer- 
vele stupinei la discreţia albinelor, polenul sau înlo- 
cuitori ai acestuia. 

O latură tot atît de importantă a pregătirii orga- 
nismului albinelor, o constituie prevenirea uzurii 
acestuia. Pentru aceasta în afara creşterii unor noi 
generaţii de albine şi pregătirea propriului organism 
albinele nu trebuie obligate să efectueze şi alte munci, 
în special de transportare, prelucrare şi depozitare a 
proviziilor pentru iarnă. 

Asigurarea 
rezervelor de miere și polen 


Energia necesară pentru menţinerea funcţiilor vitale 
Şi pentru producerea căldurii în cuib, se bazează pe 
arderea în organismul albinelor a zaharurilor conți- 
nute de miere. Consumul de miere în timpul iernii 
este mai scăzut în primele luni; iarna este nevoie de 
energie numai pentru menţinerea funcţiilor vitale la 
un nivel scăzut precum şi a temperaturii de cca 14°C. 
Consumul de miere este de 700—800 grame lunar la 
familiile normale. În ultima parte a iernării însă se 
consumă energie pentru menţinerea unei temperaturi 
de 34—36*C, pentru activitatea de hrănire a puie- 
tului, activitatea de zbor în perioadele calde etc. În 
aceste condiţii consumul de energie va fi mai mare 
şi ca atare şi cantitatea de miere consumată va fi 
sporită, ajungînd pînă la 1,5—2 kg lunar. 

În perioada. de iarnă şi primăvară timpurie nu 
există în natură culesuri care să asigure acest necesar. 
Rezervele de miere în stup reprezintă deci un ele- 
ment fără de care nu se poate concepe supraviețuirea 
unei familii de albine în perioada de iarnă. 

Dacă mierea asigură necesarul de energie pentru 
activitățile enumerate mai sus, recuperarea uzurii 
celulelor organismului, dezvoltarea glandelor farin- 
giene, producerea hranei necesare mătcii, care se va 
concretiza într-un număr mare de ouă, producerea 
lăptişorului pentru hrănirea puietului, nu sînt posi- 
bile decît prin consumul hranei de origine proteică. 
Rezervele acumulate în organismul albinelor în cor- 
pul gras vor putea acoperi necesarul numai pentru o 
perioadă limitată. Intensificarea creşterii puietului 
corespunde tocmai perioadei de micşorare a rezerve- 

lor de proteine din corpul gras. Pentru continuarea 
şi intensificarea creşterii de puiet, proteinele necesare 
nu pot fi luate decit din rezervele de păstură din 
stup sau din rezervele de polen ale stupinei. 

În mod natural familiile de albine îşi asigură pro- 
viziile pentru iernare pe timpul culesurilor principale. 
Însă o mare parte din aceste provizii sînt extrase de 
apicultor ca miere-marfă. Römine astfel ca albinele 
să completeze rezervele de iarnă după culesurile prin- 
cipale, cînd în natură se găseşte nectar şi polen în 
cantităţi insuficiente. Deci, apicultorului, îi revine da- 
toria de a verifica starea stupului şi de a asigura 
provizii îndestulătoare pentru iernarea familiilor de 
albine. 


Asigurarea proviziilor de miere. În funcţie de pu- 
terea fiecărei familii se va stabili cantitatea de miere 
necesară pentru iernare, Astfel pentru fiecare fagure 
ocupat cu albine în stupii multtetafafi, trebuie să se 
asigure aproximativ 2 kg adică un fagure plin cu 
miere căpăcită, pe cel puţin jumătate din suprafaţa 
lui. Cum familiile mijlocii ocupă aproximativ, 10 fa- 
guri rezultă că şi mierea necesară ca provizie- de 
iarnă va trebui să reprezinte tot 10 faguri. 

Cunoscînd aceste lucruri, în caz că apicultorul va 
ierna albinele pe bază de miere, corpul de provizii 


„va fi umplut în timpul unuia din culesurile princi- 


pale. Acest corp se va lăsa în stup pînă la maturarea 
completă a mierii şi căpăcirea ei pe cca 2/3. din 
suprafața fagurilor. După maturarea mierii corpul 
cu provizii se va ridica de pe stup şi se va păstra în 
magazia stupinei. 

În cazul cînd apicultorul, din motive economice, 
va ierna familiile de albine pe bază de zahăr, acesta 
fiind mult mai ieftin ca mierea, pregătirea corpului 

cu hrană se va face pînă cel mai tîrziu perioada ime- 
diat următoare culesului de vară. Administrarea ma- 
sivă a siropului de zahăr se va face imediat după 
unul din culesurile principale, cînd dispunem de o 
mare cantitate de albine, care va prelucra acest sirop. 
Aceasta numai dacă după culesul respectiv nu ur- 
mează imediat un alt cules intens, cînd albinele tre- 
buie să-l valorifice şi pe acesta. Astfel, dacă după 
culesul de la salcim nu se va valorifica decît floarea- 
soarelui, este normal a folosi surplusul de albine 
pentru prelucrarea siropului; totodată se va con- 
tribui la combaterea roitului şi la pregătirea generații- 
lor de albine care vor valorifica floarea-soarelui. De 
asemenea, după culesul de la foarea-soarelui, prin 
administrarea siropului vom intensifica creşterea puie- 
tului, iar la dispariţia albinelor bătrîne va apare 
generaţia ce va ierna şi care a fost scutită de uzura 
pe care ar fi prilejuit-o prelucrarea siropului. 

În nici un caz nu se va prelungi administrarea siro- 
pului după data de 10—15 august. O dată cu admi- 
nistrarca siropului, pentru ca acesta să nu fermen- 
teze şi să nu cristalizeze pînă la folosirea lui de către 
albine se va adăuga 1 gram acid salicilic sau acid 
citric pentru fiecare litru de sirop administrat. 

S-a descris felul cum se pot asigura rezervele de 
hrană 1 în cazul cînd se foloseşte un corp separat, des- 
tinat în exclusivitate pentru depozitarea proviziilor, 
Acest corp urmează a se aşeza peste cuib în toamnă 
după ce s-a făcut ultima inversare a corpurilor. 

Asigurarea proviziilor de hrană se poate face şi 
direct în cele două corpuri considerate de creştere a 
puietului, adică acelea în care familia de albine îşi 
desfăşoară activitatea în perioada de după ultimul 
cules şi pînă în toamnă. Procedeul acesta însă are o 

serie de neajunsuri care se vor arăta cu ocazia de- 
scrierii lucrărilor privind organizarea cuibului pentru 
iernare. 

În cazul folosirii corpurilor separate pentru asi- 
gurarea proviziilor de hrană, înălțimea corpului res- 
pectiv poate fi egală cu cea a corpului de cuib sau 
mai mică. Aceeaşi înălțime la corpul pentru proviziile 
de hrană şi pentru cuib, este mai practică. Pe de altă 
parte corpul de hrană micşorat prezintă unele avan- 
taje: se ridică mai uşor, albinele îl umplu mai bine 
cu miere şi căpăcesc mai repede fagurii; în perioada 
de iarnă albinele cuprind şi încălzesc mai uşor fa- 
gurii etc. 

Înainte de a hotărî ce corp se va folosi la depozi- 
tarea proviziilor de hrană, este bine de ştiut că api- 
cultorii străini, care folosesc corpul micșorat, îl con- 
sideră în general ca un corp cu rezerve de hrană asi- 
gurate în plus faţă de necesarul familiilor de albine. 
Acest corp se aşază pe timpul iernii peste cele două 
corpuri cu înălțime egală, din care unul conţine 
20—25 kg miere. În acest caz proviziile totale de 
miere ajung la 35—40 kg. În condiţiile ţării noastre 
nu se folosesc provizii atît de mari şi ca atare este 
bine ca acest corp de dimensiuni micşorate să fie folo- 
sit numai în sezonul activ, pe timpul culesurilor. 

Asigurarea proviziilor de polen. În ţările cu api- 
cultură avansată unde se acordă o deosebită atenţie 
hranei proteice, se administrează numai în primăvară 
între 2—3 kg substanţe proteice, de regulă polen, 
făină de soia, lapte praf, sau drojdie de bere. În 
general toate amestecurile conţin polen, acesta repre- 
zentind procentul cel mai mare. 

În condiţiile țării noastre, în mod categoric nu tre- 
buie să lipsească din rezervele nici unei stupini pole- 

nul natural în cantitate de 1—2 kg pentru fiecare 
familie de albine. 

Cel mai simplu procedeu de aprovizionare cu po- 
len este de a pune la rezervă faguri cu păstură în 
sezonul cînd cuiburile sînt blocate cu acest produs. 
De asemenea polenul recoltat de albine poate fi reçi- 
nut înainte de a ajunge în stup cu ajutorul colec- 
toarelor de polen. Aprovizionarea cu polen pe această 
cale nu aduce prejudicii creşterii de puiet deoarece 
el este recoltat în perioadele cînd cantitățile aduse 
de către albine depășesc necesarul. Cu ajutorul colec- 
toarelor de polen se pot face provizii de 1,5—2 kg 
ə fiecare familie care a participat la recoltarea 
ui. 

În magazinele de specialitate sînt diverse tipuri de 
colectoare elaborate şi construite de către Asociaţia 
crescătorilor de albine. Pentru stupul multietajat 
există colectorul de polen ACA model 3 (fig. 7 a) 
şi colectorul de polen ACA model 4 (fig. 7 b). 

Fig. 7 — Colectoare de polen: 


a — colector amplasat la urdiniş, 2 — colector amplasat sub capac 

Colectorul de polen ACA model 3 este un colector 
de tipul celor care se montează la urdinişul familiei 
de albine, pe scîndura de zbor. După montare colec- 
torul se lasă o zi-două fără placa activă, pentru ca 
albinele să se obişnuiască să treacă, prin el. O dată 
albinele obișnuite, se pune în funcţie placa activă 
prin aşezarea ei în poziţie verticală. 

Colectorul de polen ACA model 4 este un colector 
care se montează sub capac. Ca principiu de funcçio- 
nare este asemănător cu celelalte tipuri de colectoare. 
Acest colector este montat într-o ramă de lemn des- 
chisă în partea anterioară. Pentru a pune în funcţie 
acest colector, stupul multietajat se întoarce cu urdi- 
nişul în spate. După ridicarea capacului şi a podi- 
şorului se aşază colectorul de polen cu deschiderea 
din peretele cadrului în direcţia pe care a avut-o 
urdinişul stupului. Albinele culegătoare, nemaigăsind 
urdinişul, şi fiind atrase de mirosul familiei care se 
răspîndeşte prin deschiderea colectorului vor căuta 
să intre în interiorul stupului prin această deschidere 
şi vor lăsa o parte din soleni. pe care îl transportă, 
în momentul trecerii lor prin placa activă. 

Acest tip de colector permite ridicarea polenului 
strîns la interval de 6—7 zile; în acest timp polenul 
este la adăpost de intemperii şi totodată începe o pre- 
uscare a lui datorită căldurii degajate de cuibul fa- 
miliei. 

Mai există o metodă de recoltare a polenului, fără 
participarea albinelor. În acest caz apicultorul recol- 
tează polenul manual sau cu ajutorul unei aparaturi 
speciale. Recoltarea manuală se face la porumb, care 
deşi este o plantă anemofilă (polenizarea se face cu 

lor) oferă un polen cu 
o valoare ridicată pentru albine. Recoltarea manuală 

a polenului de porumb se face prin scuturarea pani- 
culelor aflate la începutul înfloririi. După ce scutură 
aceste panicule într-o cutie uşoară de carton sau pla- 
caj, apicultorul separă prin cernere polenul de cele- 
lalte părţi florale ale porumbului. Randamentul de 
culegere a polenului după această metodă este de 
cca 1 kg pe zi. 

Un alt mijloc de recoltare manuală a polenului de 
„porumb, este acela de a detaşa paniculele cînd acestea 
sînt în burduf şi a le păstra într-o cameră uscată şi 
călduroasă pînă la maturarea şi deschiderea florilor. 
Cînd polenul începe să se detaşeze de părţile florale, 
se colectează prin scuturarea paniculelor. 

Recoltarea mecanizată necesită o aparatură care 
principial se bazează pe efectul aerului aspirat. Cu 
astfel de aspiratoare se poate recolta polen de la 
diverse plante bogate în acest produs. Un astfel de 
polen bineînţeles că va avea o valoare mai ridicată 
decît acela provenit numai de la porumb. 

Indiferent ce metode au fost folosite la recoltare, 
polenul se va supune uscării imediate şi se va trata 
cu bioxid de carbon sau tetraclorură de carbon pen- 
tru a preveni atacul de dăunători care pot să distrugă 
întreaga rezervă de polen. 


Organizarea 
cuibului familiei de albine în vederea iernării. 


În condiții naturale, ca urmare a instincte- 
lor consolidate în decursul timpului la albine, orga- 
nizarea cuibului se face, aşa după cum s-a arătat, . 
după anumite principii biologice. 

Dintre toate tipurile de stupi, cele mai bune con- 
diçii pentru a asigura o astfel de aranjare o oferă 
stupul multietajat. 


Ţinînd seama de cantitatea rezervelor de hrană 
necesare, de faptul că aceste rezerve trebuie să se afle 
în partea de sus a cuibului, o aranjare bună a aces- 
tuia în vederea iernării va fi cea prezentată în 
figura 9 c. Felul în care se va putea reuși acest lucru 
depinde numai de modul cun, se vor pregăti şi păstra 
rezervele de hrană. 

La descrierea lucrărilor pentru asigurarea provizii- 
lor de hrană pentru iarnă, s-a arătat că aceasta se 
poate face în fagurii existenţi în cele două corpuri 
în care se face, creşterea de puiet după ultimul cules 
principal, sau într-un corp separat, destinat exclusiv 
pentru depozitarea proviziilor de miere şi care se va 
pune ca al doilea corp al stupului la intrarea în iarnă 
a familiei de albine. Primul aspect reprezintă în mare 
măsură practica actuală folosită în tara noastră. Pen- 
tru acest lucru vom sublinia laturile negative al aces- 
tui procedeu, în dorinţa ca apicultorii să discearnă 
prin comparaţie, care este soluția cea mai bună de 
pregătire a cuibului pentru iernare. 

În cazul pregătirii proviziilor de hrană în cele 
două corpuri în care se desfăşoară activitatea familiei 
de albine după ultimul cules, din numărul total de 
20 faguri vor fi ocupați cu „proviziile de hrană 
cca 12 faguri (cînd proviziile sînt în cantităţi cores- 
punzătoare) iar pentru creşterea puietului vor mai 
rămîne 8 faguri. „Aceste provizii şi spaţii pentru creş- 
terea puietului sînt repartizate aproximativ egal în 
cele două corpuri datorită inversărilor care au loc 
între ele. Cum îşi vor organiza albinele cuibul în 
aceste condiţii? Creşterea puietului se va face în 

Fig. 8 — Organizarea necorespunzătoare a cuibului pentru 
= = : : 5 
iernare în corpurile de creştere a puietului 


fagurii din mijlocul celor două corpuri; ca atare, pro- 
viziile de miere vor fi depozitate pe fagurii mărgi- 
nași. După ultima inversare a corpurilor (fig. 8a) 
fagurii centrali din corpul de jos vor fi ocupați cu 
puiet în majoritate căpăcit iar fagurii centrali din 
corpul superior vor avea puiet de diferite vîrste. 
După un timp, puietul din corpul inferior va eclo- 
ziona iar după încetarea depunerii ouălor şi matu- 
rarea puietului va ecloziona şı cel din corpul superior. 
Această situaţie se înregistrează în momentul cînd 
familia de albine nu mai desfăşoară nici o activitate, 
Ca urmare a celor arătate, în ambele corpuri, în zona 
centrală, imediat înainte de începerea iernii, yom 
avea faguri cu celule goale, cînd tocmai în locul 
acestora avem nevoie de faguri cu provizii (fig. 8 b). 
De asemenea proviziile de miere din corpul de jos, 
in special mierea căpăcită, nu pot fi transportate în 
corpul superior, iar prin plasarea ghemului de iernare 
în partea superioară a stupului aceşti faguri cu miere. 
rămîn inutilizabili. Datorită acestor factori şi con- 

diţionat de deplasarea verticală a ghemului de ier- 
nare, proviziile existente deasupra ghemului nu mai 
sînt suficiente. 

La alte sisteme de stupi se procedează la înlătura- 
rea fagurilor goi şi introducerea în locul lor a fagu- 
rilor plini cu miere, aceasta constituind singura posi- 
bilitate de remediere a organizării cuibului. În cazul 
stupului multietajat practicarea acestei soluţii, pe 
lingă că contravine însăşi principiului de exploatare 
a stupului respectiv nu justifică nici consumul de 
muncă, din moment ce există alte soluţii corespuniză- 
toare. 

Rămîne deci ca metodă mai avantajoasă, pregă- 
tirea proviziilor de miere într-un corp separat, desti- 
nat exclusiv acestui scop. În cazul acesta, după pregă- 
tirea din timp a corpurilor cu provizii, trebuie asi- 
gurată păstrarea lor pînă la ultima inversare a cor- 
purilor stupului, cînd se aşază ca al doilea corp. 

Există posibilitatea de a aşeza corpul cu provizii 
ca al doilea corp al stupului, imediat după ultimul 
cules, cînd începe perioada de creştere a unui număr 
cît mai mare de albine „pentru asigurarea generaţiei 
de iernare. În acest caz însă se reduce suprafaţa ofe- 
rită mătcii pentru a depune ouă. De asemenea inver- 
sarea corpurilor ca mijloc de stimulare a creşterii 

uietului prin lărgirea cuibului, nu se poate realiza 
întrucît fagurii din corpul cu provizii nu va avea 
celule goale în care să se poată extinde creşterea puie- 
tului. Pentru această creştere rămîne în condiţiile ară- 
tate un singur corp, or pentru a putea aplica proce- 
deul inversării corpurilor sînt necesare obligatoriu 
două corpuri în care să se poată creşte puietul. 

Ca atare, acest mod de a păstra proviziile de hrană 
nu este recomandabil. 

Păstrarea corpului cu proviziile pentru iarnă se 
poate face prin aşezarea lui ca al treilea corp, peste 
celelalte două în care se face creşterea puietului. În 
acest caz se asigură spaţiul necesar pentru ouat pre- 
cum şi posibilitatea aplicării procedeului de i inversare 
a corpurilor, însă această operaţiune va fi mai grea 
şi va cere un volum de muncă mai mare. 


Pentru a avea spaţiul necesar creşterii puietului şi 
pentru a efectua în cele mai bune condiţii inver- 
sarea corpurilor, corpul cu proviziile de hrană trebuie 
păstrat pînă la utilizarea lui în magazia stupinei. Nu 
trebuie să ne îngrijorăm că datorită îndepărtării cor- 

ului cu provizii de hrană în perioada împuternicirii 
familiilor pentru iernat, dezvoltarea acestora va avea 
de suferit. În cele două. corpuri, în care după ultimul 
cules va continua dezvoltarea familiei de albine, vor 
exista în mod independent de voinţa apicultorului 
rezerve suficiente de hrană care să stimuleze creşterea 
de puiet; aceste rezerve provin din valorificarea cule- 
sului principal după ultima extragere a mierii, din 
valorificarea culesurilor de întreţinere sau din hrăni- 
rile stimulente ce se vor administra o dată cu înce- 
perea creşterii generaţiilor de albine pentru iernare. 

Organizarea, cuibului în acest caz va fi simplă și 
se va efectua cu cea mai mare grijă. Numărul faguri- 
lor goi, lipsiţi de miere din mijlocul cuibului, atît în 
corpul inferior, cît şi în cel superior va fi considera- 
bil mai mare, fapt care asociat cu inversarea corpuri- 
lor şi hrănirile stimulente va crea posibilitatea creş- 
terii unei mari cantităţi de albine. Înaintea ultimei 
inversări a corpurilor (fig. 9 a) vor exista în ambele 
corpuri zone mari ocupate cu puiet. Între timp puie- 
tul din corpul inferior va ecloziona eliberînd fagurii 
iar marea majoritate a mierei, fiind necăpăcită, va fi 

transportată în corpul superior unde s-a format cui- 
bul albinelor (fig. 9 b). 

În condiţiile acestea se face ultima inversare a cor- 
purilor. În cadrul acestei operaţii corpul inferior se 
înlătură definitiv. Corpul superior cu matca şi cui- 
bul familiei se aşază pe fundul stupului iar peste 
acesta se plasează corpul cu proviziile de hrană 
(fig. 9c). În felul acesta se realizează o aranjare 
ideală a cuibului familiei, specific stupului multi- 
etajat. 

Expunerea tuturor procedeelor şi mijloacelor care 
pot fi folosite la pregătirea familiilor de albine pentru 
iernare, poate părea complicată. Acest lucru ar putea 
deruta în special pe apicultorii începători. Pentru a 
reda simplitatea lucrărilor de pregătire a familiilor 
de albine pentru iernare, se prezintă în schiţa de mai 
jos, succesiunea lucrărilor necesare a fi executate în 
acest sens (fig. 10). 


Se păstrează În magazia Stupinei 


Pregătirea corpului 
e i sat o amo sa ap 
piei Paugusi imversarea corpurilor peniru mări- Organizarea cuiburilor înainte de  \ 


rea spațiului de ouat introducerea la iernat 


Fig. 10 — Schema pregătirii familiilor de albine pentru iernat 

Îngrijirea 
familiilor de albine în timpul iernii 


Familiile puternice, cu albine tinere crescute după 
1 august şi cu rezerve îndestulătoare de hrană, vor 
da foarte puţin de lucru apicultorului în perioada 
de iarnă. 

Ternarea familiilor de albine în stupi multietajaţi 
se face de regulă în aer liber. Apicultorii vor acorda 
o importanţă deosebită efectuării zborului de curăţare 
în zilele călduroase. Aceasta impune ca stupina să 
fie expusă razelor soarelui şi să fie adăpostită de 
curenţii reci. În acest scop, dacă condiţiile naturale 
nu asigură protecţia contra vîntului se vor amenaja 
paravane din cele mai ieftine materiale. Expunerea 
stupilor la soare înseamnă o acumulare de căldură 
în stup şi ca urmare răcirea mai înceată a ghemului 
de iernare şi o activitate mai timpurie a familiilor 
pentru creşterea puietului. 

Dacă stupii vor fi acoperiţi cu totul sau parţial 
de zăpadă nu este necesar să se curețe zăpada, întru- 
cât ea reprezintă o protecţie suplimentară contra cu- 
renţilor reci, pătrunderea aerului prin zăpadă permi- 
tind primenirea corespunzătoare a atmosferei din 
stup. O dată cu apariţia zilelor însorite, cînd zăpada 
începe să formeze o crustă, ea: trebuie înlăturată 
pentru a nu împiedica pătrunderea razelor solare 
pînă la pereţii stupului şi pentru că crusta formată 
nu mai facilitează pătrunderea aerului. 

În general îngrijirea pe timpul iernii a albinelor 
adăpostite în stupi multietajaţi, se va axa pe supra- 
vegherea, controlul auditiv şi ajutorarea familiilor 
la care eventual se observă stări anormale, ca lipsa de 
hrană, îmbolnăviri de diaree, pierderea mătcilor, pă- 

trunderea şoarecilor. Detalii privind intervențiile în 
astfel de cazuri se găsesc în publicaţiile referitoare la 
creşterea albinelor, măsurile ce trebuie luate fiind 
identice pentru toate tipurile de stupi. 


Îngrijirea 
familiilor de albine în perioada de dezvoltare 
și de valorificare a culesurilor 


Pregătirea 
familiilor de albine pentru valorificarea culesurilor 


O dată cu venirea primelor zile călduroase de pri- 
măvară timpurie, gîndul fiecărui apicultor se în- 
dreaptă mai mult ca oricînd spre recoltele de miere 
ce le va realiza în anul respectiv, recolte pe care şi le 
doreşte cît mai mari. 

Apicultorul nu trebuie să uite însă adevărul atit 
de des repetat pînă acum, că realizarea producţiilor 
aşteptate este posibilă numai cu albine foarte puter- 
nice. Condiţiile ca o familie de albine să ajungă pu- 
ternică pe timpul culesurilor sînt cele arătate în capi- 
tolul cu privire la pregătirea familiilor pentru ier- 
nare. O parte din aceste condiţii ca: populaţie mare, 
mătci cu mare capacitate de ouat, calitatea fagurilor, 
condiţiile de căldură, au fost asigurate încă din 
toamnă şi vor continua să-şi imprime efectele pozi- 
tive şi în primăvară. 

Lucrările pe care trebuie să le repetim şı să le 
intensificăm în primăvară se referă la hrănirea cores- 
punzătoare a albinelor şi punerea în continuu la dis- 
poziţia mătcii a spaţiului corespunzător pentru depu- 
nerea ouălor. 


46 


Hrănirea corespunzătoare a familiei de albine. La 
începutul primăverii, imediat după ieşirea din iarnă, 
din cauză că albinele care au iernat mor treptat iar 
albinele nou-născute nu compensează numărul celor 
dispărute, se va înregistra o perioadă de slăbire a 
familiei de albine. Astfel vor exista în cuib cantităţi 
mari de puiet, dar un număr mai mic de albine. Pe 
măsură ce puietul începe să eclozioneze în masă, 
familia de albine egalează ca putere situaţia de la 
ieşirea din iarnă şi de acum începe dezvoltarea în 
ritm intens, dezvoltare care asigură generaţiile de 
albine ce vor participa la primul cules şi de care va 
depinde puterea familiei în viitor. 

Reiese clar deci necesitatea ca apicultorul să inter- 
vină pentru ca familia de albine să parcurgă cît mai 
repede perioada de înlocuire a albinelor care au ier- 
nat. Aceasta înseamnă să se crească puiet cît mai 
timpuriu şi în cantităţi ci" mai mari. Spaţiul necesar 
pentru acest lucru există. Apicultorul trebuie deci să 
oblige albinele să treacă la o activitate intensă, acti- 
vitate care stimulează şi creşterea puietului. Intensi- 
ficarea activităţii albinelor poate fi realizată prin 
obligarea acestora de a consuma o cantitate sporită 
de hrană. În acest sens, în primăvară mai există o 
problemă căreia apicultorul trebuie să-i acorde o 
atenţie deosebită. După perioada de iernare ultima 
parte a intestinului albinelor este plină cu resturile 
alimentare nedigerate în timpul iernii. Prelucrarea 
unor cantități mai mari de hrană necesară creșterii 
puietului este posibilă numai după eliberarea orga- 
nismului albinelor de aceste resturi. Eliminarea restu- 
rilor alimentare nedigerate se efectuează cu ocazia 
zborurilor de curăţare. Aceasta este prima grijă pe 

care trebuie să o aibă orice apicultor la venirea pri- 
möveril, 

Familiile de albine trebuie impulsionate să execute 
zboruri de curăţare ori de cîte ori şi oricind tempera- 
tura aerului se ridică peste 12°C. Aceste ocazii se pot 
ivi chiar în luna ianuarie în zilele însorite. În mod 
normal însă aceste temperaturi sînt obişnuite în zilele 
de la sfîrşitul lunii februarie, începutul lunii martie. 
İn aceste zile, pe măsură ce albinele simt căldura 
soarelui încep să iasă la zbor, din ce în ce mai multe 
pînă cînd zborul se produce în masă. 

Acest moment poate fi considerat ca trecerea de la 
perioada de iernare la reluarea activităţii de primă- 
vară, Pentru grăbirea acestui moment apicultorul 
trebuie să intervină cu mijloacele ce îi stau la înde- 
mînă. O dată efectuate zborurile de curăţare, începe 
administrarea hranei. 

În general albinele dispun de rezerve de miere că- 
păcită dar apicultorul trebuie să le oblige să consume 
cantități mai mari decît ar consuma în mod normal. 
Acest lucru se realizează prin hrănirile stimulente. 
Creşterea unor cantităţi cît mai mari de puiet nu 
este posibilă, după cum se ştie, fără o abundență de 
hrană proteică. Dacă în cuibul familiilor de albine 
se vor găsi cantităţi însemnate de miere, în ceea ce 
priveşte păstura, cantităţile vor fi reduse sau chiar 
vor lipsi complet. Pe de altă parte rezervele de pro- 
teine acumulate în corpul gras al albinelor, după o 
perioadă îndelungată de iernare, vor fi şi ele epui- 
zate. În aceste condiţii, numai introducerea în cuibul 


familiei de albine a hranei proteice din rezervele: 


stupinei vor putea asigura o hrănire corespunzătoare. 
Şi acest lucru constituie unul din secretele obţinerii 

unor familii puternice, capabile să realizeze recoltele 
de miere dorite de stupari. 


Introducerea de polen sau a înlocuitorilor acestuia 
trebuie să înceapă chiar din timpul iernii, cînd ei se 
vor administra sub formă de turtițe amplasate dea- 
supra fagurilor, direct pe spetezele superioare ale 
ramelor. Pe măsura intensificării creşterii de puiet 
se vor mări cantităţile în aşa fel încît imediat ce o 
turtiță a fost consumată, alta să îi ia locul. Cind tim- 
pul călduros s-a stabilizat şi albinele au început să 
zboare, polenul sau amestecurile de polen, făină de 
soia, lapte praf etc. se pot administra afară, İn jghe- 
buleçe simple amplasate în fara stupinei. În felul 
acesta efectul de stimulare va fi mai accentuat prin 
punerea albinelor în anumite condiţii, ca şi cînd 
această hrană ar fi oferită de natură. Este indicat ca 
hrănirile cu polen sau cu înlocuitorii acestuia să se 
menţină chiar dacă polenul a apărut în natură, atîta 
timp cît, albinele continuă să-l ridice din jghebuleţe. 

Asigurarea spaţiului corespunzător pentru depu- 
nerea ouălor. La introducerea la iernat cuibul fami- 
liilor de albine era situat în corpul de jos (fig. 11 a). 
Pe măsura consumării hranei ghemul de iernare s-a 
deplasat spre corpul al doilea, astfel că la venirea 
primăverii cuibul familiei de albine va ocupa corpul 
superior mai aproape sau mai departe de podişor în 
funcţie de rezervele de hrană rămase neconsumate 
(fig. 11 b). În felul acesta pentru prima etapă de 
dezvoltare va exista spaţiu suficient şi corespunzător 
pentru creşterea puietului. În corpul superior, dato- 
rită încălzirii aerului din interiorul stupului de către 
razele solare se va aduna toată căldura. Ca urmare 
a hrănirilor cu polen şi sirop zona de creştere a puie- 
tului se va extinde, ocupînd marea majoritate a .. 

Fig. 11 — Asigurarea spaţiului pentru creşterea puietului 


rilor din acest corp (fig. 11 c). Pină la 15 martie 
(mai devreme sau mai tirziu, în funcţie de puterea 
familiei) vor exista în corpul de sus 7—8 faguri cu 
puiet, la familiile puternice apörind puiet şi în cor- 
pul inferior. 

Extinderea ouatului mătcii în corpul inferior se 
va face mai încet. Tocmai pentru grăbirea acestui 
lucru apicultorul trebuie să intervină prin inver- 
sarea corpurilor. Corpul de sus se va pune pe fundul 
stupului iar corpul de jos se va așeza deasupra 
(fig. 11 d). În felul acesta în zona, İn care se creşte 
puietul, în locul fagurilor ocupați în care matca nu 
mai avea loc să depună ouă, vor apare un număr 
mare de faguri cu celulele goale. Aerul din stup, care 
ajunge în acest corp, va fi încălzit de data aceasta nu 
numai de către razele soarelui ci şi de către puietul 
şi albinele care vor ocupa corpul inferior. Astfel aerul 
rece pătruns din afară prin urdiniş va trece printre 
ramele din corpul de jos ca prin elemenţii unui 
radiator. Pe de altă parte albinele culegătoare obiş- 
nuite cu existenţa cuibului în corpul al doilea vor 
continua aducerea proviziilor de nectar şi polen în 
această zonă. Toate aceste elemente vor determina 
urcarea mătcii în cel mai scurt timp în corpul de sus 
unde va găsi condiţii şi faguri goi, buni pentru ouat. 

Se consideră, în funcţie de puterea familiei de 
albine, că în 10—15 zile în corpul al doilea pot fi 
umpluti cu puiet cca 8 faguri. În timpul acesta în 
corpul inferior majoritatea puietului va ecloziona eli- 
berînd celulele. Se impune deci o altă inversare cînd 
din nou corpul de jos, cu faguri goi, se va aşeza dea- 
supra iar corpul cu puiet va ajunge la fundul stu- 
pului. Operația de inversare a corpurilor se poate 
repeta la intervale de 10—14 zile pînă în preajma 

culesului timpuriu principal. În cazul familiilor slabe 
perioada între două inversări ale corpurilor poate 
ajunge la 15—20 zile. 

Procedeul de inversare a corpurilor se aplică în 
continuare şi în perioadele dintre culesuri şi după 
cum am văzut, şi în perioada de toamnă, İntrerupin- 
du-se o dată cu întreaga activitate a familiilor de 
albine în timpul iernii. 

Eficacitatea acestor inversări de corpuri în scopul 
accelerării ritmului de dezvoltare a familiei de al- 
bine, constituie o calitate a stupilor multietayati, care 
nu poate fi comparată cu nici una din metodele de 


lărgire a cuibului ramă cu ramă, folosite la celelalte 
tipuri de stupi. 


Îngrijirea 
familiilor de albine pe timpul culesurilor 


Dacă în perioada premergătoare culesurilor grija 
apicultorului este ca să asigure spațiul necesar creş- 
terii puietului, în perioada culesurilor apare necesi- 
tatea asigurării spaţiului pentru depozitarea. nectaru- 
lui adunat. În principiu asigurarea acestui spaţiu se 
realizează prin adăugarea de corpuri cu faguri goi. 
în unele tări unde culesurile sînt de foarte lungă 
durată şi de mare intensitate, paralel cu valorificarea 
acestor culesuri trebuie asigurată şi continuarea dez- 
voltării familiei de albine prin creşterea puietului în 
cantități mari. Acest lucru impune folosirea unui 
număr însemnat de corpuri al căror aranjament poate 
fi uneori complicat. 

. İn condițiile din ţara noastră lucrurile se. simpli- 
fică. Ca spaţiu pentru activitatea mărcii pe timpul 
celor maximum 20 zile cît durează un cules este su- 

ficient un singur corp, respectiv corpul î în care matca 
a început ouatul după ultima inversare înaintea apa- 
riçiei culesului. Pe de altă parte cantitatea de nectar 
ce se poate aduna la un singur cules variază de la 
10 kg la maximum 40 kg. Pentru depozitarea aces- 
tuia va fi suficient, fie numai corpul cu puiet căpăcit 
în curs de eclozionare, fie al treilea sau cel mult al 
patrulea corp pentru producţii mari. 

În felul acesta manipularea corpurilor este cît se 
poate de simplă şi se poate face în două feluri: 

— aşezînd corpurile noi imediat deasupra corpului 
de pe fundul stupului; 

— aşezînd corpurile suplimentare în partea cea 
mai de sus a stupului. | 

Aşezarea corpurilor noi imediat deasupra corpului 
de pe fundul stupului. După ultima inversare a cor- 
purilor cu scopul intensificării creşterii de puiet, mat- 
ca işi va desfăşura activitatea în corpul de sus (fig. 
12 a). Indiferent de data la care s-a Rant ultima i in- 


versare a corpurilor, imediat înainte de a începe cu- 


Fig. 12 — Aşezarea intercalată a corpurilor pentru cules 

lesul se face o nouă inversare. Astfel, pe fundul stu- 
pului se va aşeza corpul cu puiet necăpăcit, iar 


deasupra acestuia corpul cu puiet căpăcit şi celulele 
rămase goale prin eclozionarea puietului. La un cules 
mic sau la o familie slab dezvoltată vor fi suficiente 
aceste două corpuri. La un cules mai bogat şi la fami- 
liile dezvoltate o dată cu acţiunea de inversare se va 
adăuga şi al treilea corp (fig. 12 b). În felul acesta, 
la începerea culesului, albinele culegătoare obişnuite 
a avea cuibul în corpul al doilea vor depozita necta- 
rul în celulele goale şi care se eliberează, înainte de a 
urca matca. Când matca se va urca în corpul de sus 
va găsi fagurii blocaţi cu miere şi se va vedea obli- 
gată să depună în continuare ouă în corpul de jos. 


Ta familiile la care s-a pus şi al treilea corp, imediat 


după ce în corpul al doilea începe căpăcirea fagurilor, : 
> $ 


acesta se mută în partea cea mai de sus, în locul lui 
punîndu-se corpul cu faguri clădiţi sau faguri artifi- 
ciali care iniţial se pusese ca al treilea corp (fig. 12 c). 

În funcţie de necesităţi la familiile foarte puternice 
se poate adăuga şi al patrulea corp. Acesta se aşază 
imediat peste primul corp iar deasupra se aşază cele- 
lalte două corpuri cu miere (fig. 12 d). După termi- 
narea culesului şi extragerea mierei, se vor elimina 
corpurile de prisos, asigurind numărul necesar pentru 


adăpostirea în bune condiţii a întregii populaţii de, 


albine. Va continua apo: inversarea corpurilor pentru 
intensificarea creşterii de puiet în vederea asigurării 
generaţiilor de albine care vor valorifica culesul ur- 
mător sau care vor forma populaţia de iernare. 

„După culesul de la salcîm şi tei, perioadă în care 
familia se află İn maximă dezvoltare, peste cele două 
corpuri necesare creşterii de puiet se va menţine şi al 
treilea corp, necesar adăpostirii numărului mare de 

albine. După culesul de la floarea-soarelui cel de-al 
treilea corp nu-şi mai justifică menţinerea în stup, în 
afara cazului cînd după acest cules se pregăteşte pro- 
vizia de hrană pentru iarnă, în care caz corpul al 
treilea se va ridica imediat după umplerea lui cu pro- 
vizii. Menţinerea celui de-al treilea corp după cule- 
suri trebuie făcută prin separarea lui de cuibul fami- 
liei de albine printr-o gratie despărţitoare pentru a 
împiedica răspindirea puietului în corpul unde se va 
depozita nectarul provenit de la culesurile următoare 
sau în corpul în care se pregătesc proviziile pentru 
iernare (fig. 12 e). 

Aşezarea corpurilor suplimentare în timpul cule- 
sului mereu deasupra primului corp, este necesară 
deoarece „apropie depozitarea mierea de locul unde 
matca îşi desfăşoară activitatea, deci imediat dea- 
supra puietului, punînd astfel familia de albine în 
condiţii identice cu acelea care au format instinctul 
albinelor privitor la depozitarea rezervelor de hrană. 
Respectarea acestui instinct al albinelor este într-a- 
devăr logică dar reclamă un consum de muncă mai 
mare. Pentru evitarea acestui consum de muncă unii 
apicultori folosesc cea de-a doua posibilitate. 


Aşezarea corpurilor suplimentare în partea cea mai 
de sus a stupului. Pentru motivele arătate o parte din 
apicultorii străini au renunţat la aşezarea corpurilor 
suplimentare cu faguri goi, direct pe corpul de jos. 
În locul procedeului la care s-a renunțat se proce- 
dează astfel: fiecare corp următor, chiar dacă el este 
plin numai cu faguri artificiali se pune în partea cea 
mai de sus a stupului. Astfel, al treilea corp se aşază 
peste corpul al doilea, cînd fagurii acestuia au început 
să fie căpăciţi (fig. 13 b). Corpul al patrulea se aşază 
peste corpul al treilea atunci cînd şi acesta a fost 

Fig. 13 — Aşezarea corpurilor pentru cules, prin 
suprapunere 


umplut cu miere şi a început căpăcirea fagurilor 
(fig. 13c). Dacă este cazul, la aşezarea celorlalte 
corpuri se procedează identic. 

O seamă de apicultori străini, pentru a face o şi 
mai mare economie de muncă, estimează cantitatea 
de miere ce ar putea fi adunată şi aşază deodată, încă 
de la începutul culesului, întreg numărul necesar de 
corpuri suplimentare. Această variantă convine fie- 
cărui apicultor şi este într-adevăr bună dacă şi canti- 
tatea de nectar adunat va fi exact cea prevăzută de 
apicultor. În caz contrar, fie că se va asigura un spa-: 
çiu insuficient — ceea ce se va reflecta negativ asu- 
pra recoltei de miere — fie că prisosul de spaţiu va 
duce la o umplere parţială a fagurilor; în acest caz, 
cînd fagurii nu sînt complet umpluţi cu miere se 
ajunge la o folosire nejudicioasă a fondului de faguri, 
precum şi la un consum de muncă în plus pentru 
extragerea mierei dintr-un număr mai mare de faguri. 
Şi în cazul așezării corpurilor în partea cea mai de 

sus a stupului, după extragerea mierei se va păstra 
al treilea corp în condiţiile arătate anterior (fig. 13 d). 
Folosirea pe timpul culesului a gratiei despărți- 
toare. Indiferent de felul în care se va face adăuga- 
rea corpurilor şi indiferent dacă stupul pe timpul cu- 
lesului va avea două, trei sau mai multe corpuri, 
chiar dacă familia este puternică iar nectarul se gă- 
seşte din abundență, obligarea mătcii de a lucra nu- 
mai în corpul de jos prin simpla blocare cu miere a 
corpurilor superioare, nu constituie o certitudine. Da- 
torită condiţiilor favorabile create sus, există perico- 
lul ca matca să treacă din corpul inferior în cele 
superioare. Extinderea puietului şi în corpurile desti- 
nate depozitării nectarului trebuie prevenită, deoarece 
ocupă din spaţiul de depozitare, periclitează calitatea 
mierei-marfă, imobilizează un număr mare de albine 
tinere care ar putea trece la recoltarea nectarului. 
Pentru prevenirea unei asemenea situaţii se poate 
limita spaţiul de activitate a mötcii numai în corpul 
de jos, prin folosirea gratiei „despărţitoare. Instalarea 
gratiei are loc cu cca 8 zile înainte de cules. În felul 
acesta este sigur că în momentul cînd începe culesul, 
în corpul al doilea cel mai tînăr puiet va fi căpăcit. 
Deci, fagurii se vor elibera pe timpul culesului. De 
asemenea activitatea de ouat a mătcii numai în corpul 
de jos, va face ca în cele 8 zile ce rămîn dela instalarea 
gratiei despörçitoare pînă la apariţia culesului şi în 
acest corp majoritatea puietului să fie căpăcit sau în 
curs de căpăcire, reducîndu-se astfel necesarul de 
albine doici, care vor trece la culegerea nectarului. 
După terminarea. culesului gratia despörçitoare, se 
ridică de pe corpul inferior şi se aşază peste corpul al 
doilea, dînd astfel posibilitatea mătcii de a umple un 
nou corp cu puiet, dar İmpiedicind-o totodată să 

treacă în corpul al treilea, destinat depozitării pro- 
viziilor de miere. 

Pregătirea stupilor multietajaţi pentru transport. 
Capacitatea productivă pe care o au familiile de al- 
bine adăpostite în stupii multietajaţi se manifestă 
cu atît mai intens cu cît se asigură un număr mai 
mare de culesuri. Pentru aceasta se impune transpor- 
tarea familiilor de albine în zonele unde există aceste 
culesuri. 

Pregătirea stupului multietajat pentru astfel de 
transporturi, este simplificată de însăşi construcția 
stupului. Fixarea ramelor este asigurată de către 
corpul de deasupra. Asigurarea spaţiului de refugiu 
pentru albine deasupra ultimului corp, se realizează 
prin amplasarea î în acest loc a ramei hrănitorului. 
Peste această ramă se aşază sita de ventilaţie şi apoi 
podişorul, după care se introduc tijele metalice prin 
orificiile cu care sînt prevăzute toate părţile compo- 
nente ale stupului. La capătul. inferior al tijei se in- 
troduce un cui în orificiul prevăzut în acest scop apoi, 
İnşurubindu-se piulița fluture de la capătul superior 
al tijei, toate piesele stupului formează un singur bloc 
(fig. 14a). 

Fixarea cu ajutorul tijelor metalice rigide are o 
serie de inconveniente. Astfel, introducerea acestor 
tije prin toate părţile stupului se face destul de ane- 
voios. De asemenea în cazul cînd nu este necesar a 
transporta toate corpurile trebuie să se confectioneze 
un nou rînd de tije de dimensiunile necesare. Folo- 
sirea unui cablu de otel elastic în acest scop, prevăzut 
cu un sistem simplu de strîngere, înlătură toate defi- 
cientele amintite. b 

Prin aşezarea stupilor în vehiculul de transport, 
între ei se va forma un spaţiu prin care va circula 

Fig. 14 — Împachetarea şi aran yarea stupilor pentru transport 


e aerul, asigurind o bună ventilaţie (fig. 14 b). Cele- 
lalte măsuri ce trebuie luate pe timpul transportului 
sînt aceleaşi ca şi la alte sisteme de stupi. 


Îngrijirea 
familiilor de albine pentru producerea 
mierei în secţiuni 


Mierea în secţiuni nu reprezintă altceva decît 
produsul natural recoltat de albine, ca şi în cazul 
mierei de extracţie, cu deosebirea că albinele depozi- 
tează această miere în föguraşi mici (secţiuni) iar 
păstrarea şi valorificarea ei se face în făguraşii res- 
pectivi, căpăciţi pe întreaga suprafaţă. 

Făguraşii secçiunilor reprezintă cca a 10-a parte 
din rama standard. Datorită acestei mărimi reduse, 
secţiunile vor fi umplute exclusiv cu miere monofloră 
de salcîm, tei sau zmeuriş, culesuri la care se reco- 
mandă a se produce acest sortiment de miere şi vor 
fi căpăciţi integral. Calitatea mierei provenită de la 
aceste culesuri este superioară, este deschisă la culoare 
şi cristalizează greu. De asemenea, prin faptul că nu 
se amestecă cu alte sorturi de miere, nu ajunge în 
contact cu alte materiale, nu este supusă acţiunii ae- 
rului, fiind ermetic închisă prin căpăcire, îşi păstrează 
integral aroma fină şi gustul plăcut specific mierei, 
în funcţie de proveniența nectarului. 

La mărirea valorii mierei în secţiuni, contribuie şi 
aspectul făguraşilor. Ei trebuie să ofere privirii cea 
mai plăcută nuanţă a culorii albe, caracteristică cerii 
cu care se căpăcesc celulele la culesurile respective, 
Se va evita orice murdărire sau alterare a aspectului 
natural al căpăcelelor. De asemenea, fagurele nu tre- 
buie să ofere un aspect lipicios sau umed al suprafe- 
şei căpăcite. De aceea la producerea. mierei în secţiuni 
trebuie să se aleagă numai familiile care au caracte- 
ristica de căpăcire uscată a fagurilor. 


Prin producerea mierei în secţiuni se pot mări ve- 
niturile unei stupine prin valorificarea superioară a 
producţiei, atîta timp cât lucrările sînt dirijate astfel 
încât veniturile realizate prin vinderea acestui produs 
la un preţ mai bun să nu fie depăşite de pierderile 
cantitative İn ceea ce priveşte recoltarea nectarului. 

Pregătirea utilajelor şi a materialului necesar. La 
început apicultorul trebuie să-şi asigure ramele-sec- 
tiuni necesare şi faguri artificiali subțiri. 

Ramele-secţiuni sînt confecţionate din lemn de tei, 
plop, arin etc. Stinghiile ramei-secţiune trebuie să fie 

mai late decit la ramele obişnuite pentru a evita, stri- 
virea fagurilor cu miere. Ramele-secţiuni se prevăd 
cu cîte o decupare în speteaza inferioară şi cea supe- 
rioară pentru trecerea albinelor. Se pot folosi şi rame 
netede, fără decupaje pentru trecerea albinelor; în 
acest caz se lasă distanţa necesară între ramele susţi- 
nătoare prin aşezarea separatoarelor. 

Dimensiunile ramei-secţiune pot fi diferite. İn co- 
merţ se găsesc sub forma unor fîşii lungi de 462 mm, 
late de 33 mm şi groase de 2,5 mm. Pe lungimea 
acestei Fişii sînt săpate, trei şünçulere transversale i iar 
capetele sînt terminate în ţincuri. Şönçuleşele sînt pla- 
sate pe linia de îndoire a fişiei în momentul încheierii 
ei în formă de ramă. Prin această încheiere rama- 
secțiune va deveni dreptunghiulară, cu o lungime de 
102 mm şi o înălțime de 129 mm. Înainte de înche- 
iere, pentru a se evita ruperea fîşiei, aceasta se va uda 
cu apă caldă iar asamblarea se va executa după cca 
10 minute. Încheierea ramei se face prin împreunarea 
tincurilor fără a se folosi cuişoare pentru fixare. 


Fagurii artificiali folosiţi pentru producerea mierei 
în secţiuni, trebuie confecţionaţi din ceară de calitate 
superioară de culoare deschisă şi foarte subțiri (de la 
18 pînă la 25 foi de dimensiunea standard la un kilo- 
gram). Fagurii se taie cu un cuţit obișnuit, după un 
şablon de lemn care are ca dimensiuni cotele interi- 
oare ale ramelor-secţiuni. Cînd este necesar un număr 
mai mare de füguraşi se pot tăia mai repede cu o 
formă dreptunghiulară de tablă foarte uşor de con- 
fecţionat pe principiul preducelei. 

Fixarea fagurilor artificiali în ramele-secțiuni se 
face cu ajutorul unui calapod care are dimensiunile 
interioare ale secţiunii, iar înălțimea cît jumătate din 
lăţimea fîşiei care formează rama-secţiune. Astfel de 

calapoade se pot fixa într-un număr mai mare pe o 
planşeti, permiţind desfăşurarea în serie a operaţiu- 
nilor. Înainte de întrebuințare calapoadele trebuie să 
fie udate sau unse cu ulei de in, ulei de parafină ori 
vaselină, în scopul de a evita lipirea fagurilor. După 
aşezarea foii de fagure şi a ramelor-secçiuni în cala- 
poade, se procedează la lipirea făguraşilor de pereţii 
interiori ai ramelor. Lipirea se poate realiza cu aju- 
torul creionului de lipit sau cu o lamă metalică ase- 
mănătoare unui şpaclu, care are dimensiunea inte- 
rioară a secţiunii. Această lamă încălzită va fi plasată 
prin alunecare pe peretele ramei-secţiune, pe linia de 
contact a fagurelui cu această ramă. Printr-o foarte 
fină atingere a fagurelui acesta se va topi într-o mă- 
sură suficientă ca să poată adera la peretele ramel. 
Pentru a putea executa rapid mişcarea este bine ca 
lama metalică să fie înzestrată cu două umeraşe care 
vor opri alunecarea exact la linia de atingere a fagu- 
relui. Contactul lamei cu fagurele trebuie să fie cu 
atât mai scurt cu cît lama este mai fierbinte. De ase- 
menea o lamă prea fierbinte va topi fagurele prea 
mult şi nu va produce lipirea. 


În scopul evitării eventualelor murdăriri a ramelor- 
secţiune cu propolis, lucru care le scade din valoare, 
este bine ca acestea să fie parafinate. Parafinarea se 
face cu ajutorul unei pensule cînd parafina este sufi- 
cient de fierbinte încît să nu se depună într-un strat 
prea gros. Parafinarea se poate face pe toată supra- 
faţa exterioară a ramelor-secţiune, sau după montarea 
lor în magazine, numai pe părţile expuse contactului 
cu albinele. 

Secçiunile se montează cîte patru în rame susțină- 
toare, care se sprijină pe falçurile din pereţii maga- 
zinului. Ramele susținătoare pot fi netede, sau cu 

crestături în stinghia de sus şi cea de jos, corespun- 
zător decupajelor pentru trecerea albinelor din ra- 
mele-sectiuni, atunci cînd se folosesc astfel de rame. 

Pentru ca albinele să nu construiască faguri de 
unire, între rîndurile secçiunilor se așază separatoare, 
fără de care nu se pot obţine secţiuni uniforme ca 
grosime. Separatoarele pot fi continue sau pot avea 
forma gratiilor. Ele pot fi construite din tablă sau 
lemn. 

La folosirea secţiunilor cu aceeași lăţime şi fără de- 
cupaje pentru trecerea albinelor, se folosesc separa- 
toare care constau din grile orizontale printre care 
albinele pot circula, unite între ele prin stinghii ver- 
ticale, sau separatoare continue din lemn la care se 
fixează din două părţi stinghii transversale. Se pot 
folosi de asemenea magazine cu suporţi din tablă în 
formă de T răsturnat, pe care secţiunile se montează 
fără ramele susținătoare, Avantajul unor astfel de 
magazine constă în faptul că secțiunile se aşază mai 
aproape de cuib. 

Pregătirea familiilor de albine pentru producerea 
mieret în secțiuni. Umplerea rapidă şi completă, pre- 
cum şi căpăcirea pe întreaga suprafaţă a făguraşilor 
din ramele- -sectluni, reclamă familii foarte puternice. 
De aceea în sezonul premergător se vor aplica toate 
procedeele care asigură obţinerea unor familii de al- 
bine cu o mare populaţie. La începutul producerii 
mierii în secțiuni, se vor elimina de la această acţiune 
toate familiile mijlocii şi slabe pentru că rezultatele 
pe care le vor da astfel de familii nu vor fi mulçu- 
mitoare. 

Momentul potrivit pentru trecerea la depozitarea 
mierei în secţiuni este acela cînd fagurii corpului su- 
perior, unde activează matca, după ultima inversare 

a corpurilor, au toate celulele ocupate fie cu puiet fie 
cu miere. Este necesar acest lucru pentru că o dată 
aşezat magazinul cu secţiuni, neexistind alt loc de 
depozitare a nectarului albinele vor fi obligate să 
clădească făguraşii-secţiune şi să depoziteze mierea în 
aceşti făguraşi. Situaţia din corpul inferior nu inte- 
resează deoarece acesta va fi înlăturat. Umplerea cu 
miere a celui de-al doilea corp se va face, în cazul 
cînd nu a existat un cules de întreţinere bogat, la 
cîteva zile după începerea culesului principal moment 
cînd trebuie aşezat corpul cu secţiuni. Dacă înaintea 
culesului principal a existat un bun cules de întreţi- 
nere, familiile puternice pot avea blocate corpurile 
superioare chiar înainte de apariţia culesului principal 
şi în acest caz așezarea magazinului cu secţiuni se 
poate face chiar de la începutul culesului. 

Cînd se începe producerea mierei în secţiuni, indi- 
ferent dacă familiile sînt adăpostite în două sau trei 
corpuri, ele se vor restringe pe un singur corp. Va 
rămîne corpul al doilea, acesta fiind, după cum s-a 
arătat, plin cu miere şi puiet. În felul acesta, pe lîngă 
faptul că albinele nemaiavind spaţiu de depozitare 
vor trece imediat pe secţiuni, dar existind şi o mică 
cantitate de puiet o mare parte din albinele doici vor 
trece la activitatea de adunare a nectarului. În mo- 
mentul cînd 1 începe producţia de miere în secţiuni, 
corpul care ocupă locul superior se va așeza pe fun- 
dul stupului iar peste acesta se va aşeza magazinul cu 
secţiuni (fig. 15 b). Celelalte corpuri se înlătură, albi- 
na din ele scuturîndu-se în fata stupilor din care pro- 
vin. Fagurii cu puiet şi miere din corpurile înlăturate 
se folosesc pentru întărirea familiilor slabe. 

După ce făguraşii din primul magazin au fost pe 
jumătate clădiţi, deasupra acestuia se aşază cel de-al 

doilea magazin (fig. 
15c). Cînd în primul 
magazin a început că- 
păcirea fagurilor, acesta 
se ridică de pe cuibul 
familiei şi se aşază în 
locul celui de-al doilea 
magazin care, la rîndul 
lui, va lua locul primu- 
lui, imediat deasupra 
cuibului familiei de al- 
bine (fig. 15 d). Albinele 
vor desăvirşi căpăcirea 
magazinului plin, conti- 
nuînd depozitarea nec- 
tarului în magazinul tre- 
cut imediat deasupra 
i cuibului, În momentul 
i cînd şi în acest magazin 
, Sİ fagurii sînt pe jumătate 
,  umpluţi cu miere, se a- 

şază şi al treilea maga- 
zin în partea cea mai de 


© Ẹ susa stupului, peste pri- 
- 3 mele două (fig. 15 e). 
| Recoltarea magazine- sza 
- 3 lor are loc pe măsură 

1 | ce făguraşii tuturor sec- — 
- 8 tiunilor sînt complet că- 
- $  păciţi. Magazinele com- 
plet căpăcite, nu este in- 

tru că fiind supuse in- 

Fig. 15 — Producerea mierii İn secţiuni 

tensei circulații a albinelor vor avea de suferit în 
ceea ce priveşte aspectul căpăcelelor. După ridicarea 
magazinelor de pe stupi, albina se îndepărtează prin- 
tr-o uşoară afumare şi scuturare în fața stupului. Eli- 
berarea completă a magazinelor de către albine se 
face prin folosirea podişoarelor izgonitoare de albine. 
În lipsa acestora îndepărtarea albinelor se face cu o 
perie foarte fină sau cu o pană. 

înainte de terminarea culesului la care se produce 
miere în secţiuni, făguraşii ce nu au fost complet um- 
pluçi se adună şi se dau spre finisare uneia dintre cele 
mai puternice familii de albine. După recoltare maga- 
„inele cu secţiuni sînt stivuite în magazia stupinei şi 
se afumă cu sulf pentru a preveni atacul de găselniţă. 
Operația de tratare cu bioxid de sulf se repetă pînă la 
ambalarea şi valorificarea secçiunilor. 


Prevenirea 
roitului la albinele întreținute 


în stupi multietajați 


Munca depusă un an întreg de fiecare stupar, se 
canalizează spre un singur ţel: obţinerea pînă la apa- 
riçia culesului a unui număr cât mai mare de albine 
?n fiecare familie, albine capabile să recolteze o can- 
titate cît mai mare de miere. Ca rezultat al interven- 
çülor stuparului şi ajutorării acordate familiilor de 
albine, acestea vor atinge puterea maximă înaintea 
începerii culesului principal timpuriu. Dacă toate ai- 
binele pe care le-a asigurat apicultorul vor participa 
la cules, munca de pînă acum va fi pe deplin răs- 


plătită. 

Tocmai în această perioadă însă, de maximă dez- 
voltare a familiei de albine, apare o situaţie nouă, 
care poate împiedica toată activitatea de cules. Ce se 
întîmplă la un moment dat în familia de albine? 
Datorită creșterii intense a puietului, majoritatea fa- 
gurilor vor fi plini. Prin eclozionarea generaţiilor 
anterioare s-a acumulat o mare cantitate de albine 
tinere care îndeplinesc funcția de doici. Pe de altă 
parte, datorită existenţei în mod obişnuit a unui bun 
cules de întreţinere înaintea culesului principal, toate 
celulele libere de puiet vor fi blocate cu miere. İn 
felul acesta matca nu mai are unde depune ouă, deci 
cantitatea de puiet tînăr care trebuie hrănit scade. 
Paralel cu această scădere a cantităţii de puiet tînăr 
se naşte un număr considerabil de albine tinere care 
vor deveni albine doici, deci care vor trebui să aibă 
o cantitate corespunzătoare de puiet pe care să-l hră- 
nească. În felul acesta la un moment dat apare o dis- 
proporție accentuată între numărul de albine doici 
ale căror glande secretă lăptişor şi cantitatea de puiet 
tînăr care trebuie hrănit. Tot în această perioadă 
apare o aglomerare de albine în stup, albina nou- 
născută netrecînd încă la activitatea de cules. Toate 
aceste condiţii duc la apariţia unui dezechilibru în 
familia de albine pe care, dacă nu se intervine la 
timp, familia îl va corecta prin reducerea numărului 
de albine. Această reducere se va efectua prin deta- 
şarea şi plecarea din stup a unei cantităţi mai mari 
sau mai mici de albine. Va avea loc deci roirea na- 
turală. 

Pentru apicultor aceasta înseamnă zădărnicirea în- 
tregii lui munci, depusă în scopul realizării unor pro- 
ducţii mari. Aceasta pentru că İn perioada de pregă- 
tire a roirii familia de albine intră în frigurile roitului 

care se manifestă printr-o stare de inactivitate totală 
sau de încetinire a tuturor activităţilor, inclusiv cea 
de adunare a nectarului. Pe de altă parte, după roire, 
chiar dacă roiul a fost prins, fărimiţarea familiei res- 
pective va duce la valorificarea slabă a culesului. 
Cantitatea de albine din roi, dacă ar rămîne în vechea 
familie, ar produce cantităţi considerabile de miere- 
marfă. Ca roi separat însă, în majoritatea cazurilor 
nu va fi în stare să-şi adune nici cantitatea de miere 
necesară ca provizii proprii pentru iernat. 

Toate aspectele arătate mai sus impun ca apiculto- 
rul să ia unele măsuri. Aceste măsuri se referă la în- 
lăturarea cauzelor care pot provoca roirea. 


Combaterea roitului prin trecerea unei părți din 
albine în situaţia roiului natural. 
înlăturarea tuturor cauzelor care provoacă starea de 
roire sînt asigurate prin trecerea unei părți a albinelor 
în situaţia roiului natural, fără a reduce însă puterea 
familiei de albine. 

Sînt nenumărate variante de aplicare a acestei me- 
tode. Pentru orientare apicultorul trebuie să cunoască 
principiul care stă la baza tuturor variantelor. Astfel, 
matca cu o parte din puietul necăpăcit se izolează în 
corpul de jos cu ajutorul unei gratii despărţitoare. 
Deasupra se pune un corp cu faguri goi pentru depo- 
zitarea nectarului. Atât în corpul de stup în care este 
matca cât şi în cel aşezat deasupra se vor introduce 
un număr oarecare de faguri artificiali pentru a fi 
clădiţi. Astfel, în zona vechiului cuib s-a dublat ca- 
pacitatea de adăpostire prin adăugarea unui corp şi 
reducerea numărului de albine din această zonă, s-a 
mărit spaţiul pentru creşterea puietului, s-au asigurat 
fagurii care să fie clüdiçi de către albina tînără pre- 
cum şi spaţiul îndestulător pentru depozitarea necta- 

rului. Ca atare s-au eliminat cauzele care pot pro- 
voca roitul. 

Corpurile cu majoritatea puietului şi albinele tinere 
se aşază în partea cea mai de sus a stupului, peste 
primele două corpuri. Acest grup de-albine, datorită 
distanţei mari față de matcă şi separării de aceasta 
printr-un corp gol şi gratie, vor deveni orfane şi vor 
creşte o matcă nouă, de data aceasta nu pentru a roi, 
ci pentru a forma o nouă unitate biologică în interio- 
rul aceluiași stup. Pentru acest grup de albine se pre- 
vede un urdiniş în partea superioară a stupului. 

În acest fel se împiedică roirea şi se înlătură toată 
gama de neplăceri provocată de această stare, întru- 
cît albinele comunică între ele prin gratia despărți- 
toare, pentru folosirea în comun a spaţiului de depo- 
zitare a mierei. După trecerea culesului principal gra- 
tia despörçitoare se înlătură, corpul cu miere se 
extrage şi astfel albinele întregului stup sînt puse în 
situație de unificare. İn urma acestei situaţii va dis- 
pare de regulă matca bătrînă, familia rămînînd cu 
matca tînără şi avînd totodată o putere corespunză- 
toare pentru valorificarea culesurilor următoare. 

Combaterea roitului prin distrugerea botcilor şi în- 
locuirea mătcilor. Acest procedeu se recomandă a se 
aplica numai în cazuri deosebite, cînd nu se poate 
aplica prima metodă, ca de exemplu, în cazul produ- 
cerii mierei în secţiuni. În cazul acesta tocmai aglome- 
rarea unui mare număr de albine într-un volum mic, 
prin reducerea stupului la un singur corp, eliberarea 
unei părţi a albinelor doici de la activitatea de hră- 
nire, elemente care reprezintă cauzele roirii, constituie 
chezăşia reuşitei producerii mierii în secţiuni. Ca 
atare, pentru combaterea roitului în această situaţie 

nu se poate apela decît la selecţionarea familiilor ne- 
roitoare şi acţiunea de distrugere a botcilor. 

Astfel, dacă în cuibul familiei de albine încep să 
apară botci, se face un control amănunţit al fiecărui 
fagure şi toate botcile găsite sînt distruse. După 3—4 
zile, familiile se orfanizează prin înlăturarea măt- 
cilor şi din nou se distrug toate botcile. Operația de 
distrugere a botcilor se repetă încă de două ori la 
interval de 4 zile astfel încît în a 8-a zi de la orfani- 
zare se controlează familia şi după distrugerea din 
nou a tuturor botcilor, se introduce o matcă tînără 
sau o borcă căpăcită selecționată. 


Alegerea 
procedeului de întreţinere a familiilor 
de albine în stupi multietajați 


S-a descris pînă acum o gamă relativ mare de 
soluţii şi procedee care pot fi folosite în cazul adă- 
postirii familiilor de albine İn stupii multietajaţi. 
Bineînţeles că nu vor putea fi aplicate deodată toate 
aceste soluţii şi procedee ci va trebui să fie alese ace- 
lea care convin cel mai mult în anumite condiţii şi 
care bineînţeles vor asigura în condiţiile date produc- 
ţia cea mai mare. Pentru a veni în ajutorul apiculto- 
rilor în alegerea celui mai corespunzător mod de în- 
tretinere a familiilor de albine, se prezintă în schema 
de mai jos ciclul lucrărilor esenţiale dintr-un an ca- 
lendaristic, cărora trebuie să li se acorde atenţia ci- 
venită (fig. 16). 

İn scopul reducerii necesarului de forță de muncă 
reclamată de aplicarea tuturor lucrărilor prezentate 
se poate aplica o simplificare la maximum a acestor 

lucrări. Stupul multietajat permite într-adevăr apli- 
carea celor mai pretençioase procedee de întreţinere 
a familiilor de albine, dar se pretează şi la folosirea 
celor mai simple metode. 

O simplificare exagerată poate duce la o singură 
acţiune: extragerea mierei o dată pe an urmînd ca 
familia de albine, avînd asigurate condiţii asemănă- 
toare cu cele naturale, să-şi continue activitatea con- 
form propriilor instincte. Trebuie să recunoaştem 
însă că o astfel de simplificare, deşi posibilă, prin 
primitivitatea ei contravine însăşi eticei profesionale 
a apicultorului. 

Apicultorii străini s-au oprit la un număr de 4 in- 
cervenţii la un stup în timpul unui an. Acestea se 
referă la: 1) asigurarea în primăvară a proviziilo: 
de hrană necesare pînă la primul cules; 2) așezarea 
corpurilor suplimentare la începutul culesurilor de 
întreţinere, premergătoare culesului principal; 3) ex- 
tragerea recoltei de miere realizată prin valorificarea 
culesurilor timpurii şi 4) extragerea la sfîrşitul lunii 
august a recoltei realizate de la culesurile de vară, 
paralel cu pregătirea rezervelor de hrană pentru 
iarnă. 

Reţete de metode simplificate în întreţinerea fami- 
liilor de albine İn stupii multietajaţi nu se pot da. 
Apicultorii singuri, în funcție de condiţiile de cules 
locale, starea familiilor de albine etc. vor elimina din 
preocupările lor toate acţiunile care devin de prisos, 
aplicînd acele lucrări strict necesare pentru realizarea 
unor producţii cât mai mari şi cît mai ieftine. 


—-———.“vg.ssuna... 


intretinerea } 
in stupi mulietajaţi a familiilor de bază 
cu familii ajutătoare 


Modul 
de ajutorare a familiilor de bază 
de către familiile ajutătoare 


În condiţiile specifice țării noastre, unde, după 
cum s-a arătat, datorită culesurilor de scurtă durată 
nu se pot realiza producții mari de miere decît în 
cazul participării la aceste culesuri a unui număr de 
albine cît mai mare posibil, este normal să se folo- 
sească toate mijloacele care contribuie la obținerea 
acestui număr mare de albine. 


Hrănirile stimulente de toamnă şi primăvară, asi- 
gurarea din abundență a hranei proteice şi celelalte 
lucrări descrise în capitolele anterioare, asigură într-o 
oarecare măsură familii puternice dar în cel mai bun 
caz numai pînă la o anumită limită biologică care 
constituie caracteristica principală a unei familii de 
albine. Pentru a realiza un număr şi mai mare de 
albine, cea mai sigură cale este ca în paralel cu cele- 

lalte lucrări să se folosească pe lîngă fiecare familie 
de albine obişnuite, considerate familii de bază, cîte 
o familie ajutătoare. 

Metoda familiilor ajutătoare, ca de altfel toate 
metodele din apicultură, cunoaşte în practică şi în 
literatura de specialitate o nesfîrşită serie de procedee 
de aplicare şi de variante. 

Toate procedeele şi variantele sînt identice ca prin- 
cipiu şi anume: dintr-o familie de albine considerată 
de bază, se separă un grup de albine cărora li se asi- 
gură o matcă proprie. Acest grup de albine constituie 
astfel o unitate independentă din punct de vedere 
biologic, indiferent dacă este sau nu adăpostită în 
acelaşi stup cu familia de bază. O astfel de unitate 
biologică în domeniul creşterii albinelor este cunos- 
cută sub denumirea de familie. 

De asemenea toate procedeele şi variantele au ace- 
laşi scop: familiile nou-formate, folosind energia spe- 
cifică de dezvoltare a roilor asociată cu energia speci- 
fică de dezvoltare în primăvară, vor creşte un număr 
considerabil de albine. Aceste albine ajută familia de 
bază să participe la cules cu un număr sporit de cule- 
gătoare şi să realizeze astfel o producţie de miere cît 
mai mare. 

Este normal deci ca în aceste condiţii o astfel de 
unitate biologică, un astfel de grup de albine să fie 
denumit familie ajutătoare. Tocmai pentru acest mo- 
tiv nu se vor folosi în tratarea celor ce urmează alte 


denumiri întîlnite ca: familii cu mătci suplimentare, . 


familii cu mötci ajutătoare, mătci ajutătoare etc. 

Ajutorarea familiilor de bază de către familia aju- 
tătoare se poate realiza prin introducerea la iernat a 
unei cantităţi cît mai mari de albine şi prin ajutorarea 
acesteia în timpul sezonului activ. 

Introducerea 
la iernat a unei cantități 
cit mai mari de albine 


Cantitatea de nectar adunată depinde în mod 
direct de numărul albinelor care participă la culesul 
respectiv. În dezvoltarea ei însă familia de albine 
este direct condiţionată de puterea acesteia İn primă- 
vară deci, în final, de numărul de albine care s-a 
introdus la iernat. 

Albinele pot să ierneze într-o singură familie rezul- 
tată din unificarea familiei de bază cu cea ajutătoare, 
sau pot ierna separat, în fiecare din cele două fa- 
milii. Indiferent cum iernează, unificate sau separat, 
important este că pentru aceeași familie de bază se 
introduc la iernat cantităţi mai mari de albine. 

Unificarea în toamnă a familiei de bază cu familia 
temporară constituie o metodă importantă de împu- 
ternicire a familiilor de albine şi se va aplica ori de 
cîte ori este necesar, pînă ajungem la familii foarte 


puternice. Abia după această acţiune trebuie să înce- 


pem aplicarea tuturor celorlalte lucrări, procedee sau 
metode privitoare la creşterea familiilor de albine în 
" stupi multietajaţi. 

"Tot în acest fel se va proceda şi în cazul cînd ur- 
— meaz2 să se stabilească dacă familiile de albine de 
bază şi ajutătoare se vor unifica sau nu în toamnă. 
Cînd se ajunge ca familiile de bază din stupină să fie 
foarte puternice, unificarea în toamnă se va efectua 
" în funcţie de condiţiile de cules. 

— Astfel, în zonele în care există un cules principal 
2 timpuriu de la salcim, perioada foarte scurtă de la 

ieşirea din iarnă şi apariţia culesului nu dă posibi- 
litatea familiilor de albine să ajungă la o dezvoltare 
maximă. Este limpede deci că introducînd la iernat o. 
cantitate cît mai mare de albine într-o singură fami- 
lie, în primăvară se va ajunge la capacitatea maximă 
de valorificare a culesurilor într-un timp mult mai 
scurt. În acest caz unificarea familiilor de bază cu 
cele temporare este indicată. În schimb atunci cînd 
culesul principal este tîrziu, perioada mai lungă de la 
ieşirea din iarnă pînă la apariţia culesului respectiv, 
va permite atit familiei de bază cît şi celei ajutătoare 
să se dezvolte separat în suficientă măsură, încît valo- 
rificarea culesului să se facă în cele mai bune con- 
diţii. În acest caz nu mai este necesară unificarea în 
toamnă a familiilor de bază cu cele ajutătoare, bine- 
înțeles dacă acestea sînt suficient de puternice încît 
iernarea să se —.. corespunzător. 


Ajutorarea 
familiilor de bază prin împuternicirea 
lor în sezonul activ 


A doua cale de ajutorare a familiilor de bază 
pentru realizarea unei producţii de miere mai mare 
constă în participarea directă a albinelor crescute de 
familia ajutătoare la recoltarea nectarului. Acest 
lucru se realizează fie în cadrul familiei de bază, fie 
în însăşi familia ajutătoare. Modul acesta de ajuto- 
rare a familiilor de bază în sezonul activ se aplică; 
atît la familiile care au fost unificate în toamnă, cit 
şi la cele care au iernat separat. 

Prin prisma acestor două aspecte se pot cuprinde 
toate procedeele şi variantele în următoarele două 
grupe: 

Familii ajutătoare vremelnice reprezentind acele 
familii ajutătoare care vor avea o existență tempo- 
rară, limitată în timp, de obicei din primăvară tim- 
puriu sau din perioada roitului pînă în toamnă, cînd 
se unesc cu familiile de bază. 

Familii ajutătoare permanente, reprezentind acele 
familii ajutătoare care nu se unesc toamna cu familiile 
de bază şi iernează independent ca unitate biologică 
de sine stătătoare. 

De asemenea atît familiile ajutătoare vremelnice 
cît şi cele permanente, după modul cum participă la 
recoltarea nectarului în timpul culesului se vor îm- 
| părţi în trei grupe: 

— Familii ajutătoare care se unesc efectiv în 
timpul culesului cu familia de bază; 

— Familii ajutătoare care participă la cules inde- 
pendent de familia de bază; 

— Familii ajutătoare care ajută familia de bază 
numai cu albine culegătoare. 

Bineînţeles că una şi aceeaşi familie în decursul 
unui an poate face parte din toate trei grupele. Ast- 
fel o familie ajutătoare la culesul de salcim poate fi 
unită efectiv cu familia de bază iar la culesul de 
„floarea-soarelui să participe independent la recoltarea 
 nectarului sau să ajute familia de bază numai cu 
s albine culegătoare. Acest lucru însă nu stnjeneşte cu 
nimic împărţirea principială a familiilor ajutătoare 
în cele trei grupe de mai sus. 

Formarea 
și îngrijirea familiilor ajutătoare 


Formarea 


familiilor ajutătoare și îngrijirea lor 
în primul an de aplicare a metodei 


Indiferent din ce grupă face parte varianta pe 
care o aplicăm, şi indiferent de modalitatea în care 
le vom folosi, modul de formare a familiilor aujtă- 
toare în primul an este acelaşi. 

Astfel, familia ajutătoare se va forma în zona cu- 
lesurilor timpurii, în perioada imediat următoare 
acestui cules (salcim), cînd în familiile de albine de 
bază, există o populaţie mare, puiet mult, din care 
majoritatea căpăcit, precum şi predispoziția familii- 
lor spre roire. Formarea acestor familii ajutătoare 
atunci cînd se face cu scopul exclusiv de a mări nu- 
mărul de albine ce se introduc la iernat, se poate face 
şi la culesul de floarea-soarelui. În zona culesurilor 
mai tîrzii formarea familiei ajutătoare se va face cu 
4—5 săptămîni înaintea apariţiei culesului. 

Pentru formarea familiilor ajutătoare este bine ca 
apicultorul să aibă pregătite din vreme mătcile împe- 
rechiate sau, în cel mai rău caz, botci de bună pro- 
veniență gata de eclozionare. 

Formarea familiei ajutătoare se face astfel: se iau 
4—6 faguri acoperiţi cu albine din care 2—3 faguri 
cu puiet căpăcit, din familia de bază. Aceşti faguri 
se aranjează în mijlocul unui corp gol iar după aşe- 
zarea fagurilor cu albine şi puiet corpul se comple- 
tează cu faguri clădiţi, buni pentru creşterea puie- 
tului. Corpul de stup astfel completat se aşază dea- 
supra familiei de bază şi se separă de aceasta prin- 

tr-un podişor. Urdinișul cu care se prevede acest corp 
se orientează în direcţie opusă urdinişului familiei de 
bază. Cu această lucrare formarea familiei tempo- 
rare se poate considera încheiată. 

După formare îngrijirea familiei ajutătoare va avea 
drept ţel obţinerea unei cantități cît mai mari de 
puiet. Familiile ajutătoare pot fi lăsate să se dezvolte 
pe propriile resurse pînă în toamnă. Dacă apicultorul 
doreşte şi dispune de timpul necesar şi dacă puterea 
familiei de bază o permite se poate întări familia 
temporară cu faguri cu puiet căpăcit, gata de eclo- 
zionare sau cu faguri cu puiet şi albine tinere din 
familia de bază. 

De asemenea, dacă familia temporară a fost for- 
mată din vreme şi la apariția culesului de vară a 
ajuns la o dezvoltare de 10 faguri cu albine, apicul- 
torul poate ajuta familia de bază cu 4—5 faguri cu 
albine cu condiţia ca imediat după cules să se resti- 
tuie familiei ajutătoare acelaşi număr de faguri plini 
cu puiet. Toate aceste operațiuni însă sînt specifice 
celorlalte categorii de stupi unde, în mod normal, 
manipularea ramelor este singura posibilitate de inter- 
ventie în dezvoltarea familiei. În cazul stupului mul- 
tietajat apicultorul poate renunţa în primul an la 
orice manipulare de rame între familia ajutătoare şi 
cea de bază, relaţiile de într-ajutorare urmînd a se 
face în mod mai eficient şi cu un consum de forţă de 
muncă mai mic în anul al doilea de aplicare. 

După culesul de vară se iau toate măsurile de sti- 
mulare a creşterii puietului, astfel ca pînă în toamnă 
familia ajutătoare să aibă cel puţin 1,2—1,5 kg 
albine. 

İn cazul cînd apicultorul doreşte să aplice proce- 
deul familiilor ajutătoare vremelnice, în toamnă, de 

regulă între 15—25 septembrie, familiile de bază şi 
cele ajutătoare se unesc. Unirea este foarte simplă şi 
se face prin îndepărtarea podişorului. În familia ast- 
fel unificată va rămîne de regulă matca tînără. 

În cazul că apicultorul aplică procedeul familiilor 
ajutătoare permanente, va pregăti pentru iernare fa- 
miliile ajutătoare ca pe oricare altă familie din 
stupină. 

Pentru ca familiile ajutătoare să aibă o eficienţă 
economică care să justifice consumul sporit de forţă 
de muncă, este necesar ca metoda respectivă să fie 
folosită numai la familiile de bază, care în primăvară 
sînt foarte puternice. Pentru acest lucru se recomandă 
şi de data aceasta ca în primul an familiile ajută- 
toare să fie folosite în exclusivitate pentru împuter- 
nicirea în toamnă a familiilor de bază. 


Formarea 
familiilor ajutătoare în cel de-al doilea an 


İn cel de-al doilea an de aplicare a metodei, în” 


primăvară, vom avea familii mai puternice, deci for“ 
marea familiilor ajutătoare se va face în scopul ob- 
ţinerii unor sporuri de producţie. 

Formarea timpurie a familiilor ajutătoare este po- 
sibilă atunci cînd imediat după terminarea iernii, dis- 
punem de mătci împerecheate. Pentru asigurarea 
acestui lucru mătcile rămase disponibile în urma uni- 
ficărilor din toamnă, sau alte mötci crescute în stu- 
pină, pot fi iernate în afara ghemului după metoda 
concepută de N. Foti. 

İn cazul acesta familiile ajutătoare se formează în 
prima sau cel mai tîrziu în a doua decadă a lunii 
martie. Această operaţiune se va face atunci cînd 

există un timp călduros, iar albinele sînt desprinse 
din ghemul de iernare. După formarea familiei aju- 
tătoare, la interval de 1—2 ore, se introduce matca 
cu ajutorul cuştilor ale căror orificii de intrare sînt 
astupate cu şerbet sau bucățele de fagure găurit. Fa- 
miliile astfel formate se pot ţine închise 2—3 zile 
pentru a nu se depopula, timp în care de regulă este 
eliberată şi matca. 

În mod categoric nu este recomandabilă formarea 
familiilor ajutătoare timpurii dacă albinele cu care se 
formează aceste familii, nu reprezintă plusul de al- 
bine peste cele 2 kg, respectiv cca 10 Faguri bine aco- 
periçi de albine, cu care trebuie să rămînă familia de 
bază. Numai cantitatea de albine care reprezintă de- 
păşirea cifrei de mai sus se poate folosi fără a in- 
fluenţa negativ dezvoltarea familiei de bază. De la 
familiile care au sub 2 kg de albine nu se vor forma 
familii ajutătoare pentru că în acest caz vom lucra cu 
două familii slabe care nu se vor putea dezvolta su- 
ficient şi vor deveni un balast al stupinei. 

În aceste condiții mărimea familiei ajutătoare tim- 
purii, în mod categoric trebuie să fie determinată 
numai de tipul de cules existent în zona stupinei sau 
de planul de valorificare a culesurilor pe care şi l-a 
fixat apicultorul. | 

Astfel, acolo unde tipul de cules este caracterizat 
printr-un cules timpuriu de la salcim, dacă este po- 
sibil, vom forma familii ajutătoare puternice, folosind 
pentru aceasta 1—1,4 kg de albine. Aceste familii se 
vor dezvolta în aşa fel încît vor putea contribui la 
valorificarea culesului timpuriu, n cazul cînd nu 
putem forma decit familii ajutătoare mai slabe, de 
cca 0,5—0,7 kg de albine, acestea vor contribui nu- 
mai la valorificarea culesurilor de mai tîrziu, avînd 

timp să se dezvolte şi să fie ajutorate de către familia 
de bază cu puiet şi albină, în cadrul măsurilor ce se 
iau pentru prevenirea roitului. 

Formarea familiilor ajutătoare în perioada de 
roire. Ca şi în primul an, familiile ajutătoare se for- 
mează după culesul principal de la salcim, cînd în 
general familiile de bază ajung la o dezvoltare co- 
respunzătoare. Aceasta cu atit mai mult cu cît fa- 
miliile de bază au ieşit mai puternice din iarnă dato- 
rită unificării lor în toamnă cu familiile ajutătoare. 

Trebuie să considerăm formată o familie ajutătoare 
atunci cînd aceasta dispune de o matcă proprie care 
depune ouă. În aceste condiţii, pentru a forma familii 
ajutătoare imediat după culesul de la salcim, trebuie 
să dispunem de mătci fecundate. Aceste mătci trebuie 
crescute în mod raţional în perioada premergătoare 
formării familiilor ajutătoare. 

Cînd familia ajutătoare a fost formată pe bază de 
mötci împerecheate, ea dispune la culesul de la floa- 
rea-soarelui de o cantitate suficientă de albine culegă- ` 
toare care vor contribui la mărirea producției de 
miere-marfă. În acest caz familia ajutătoare se for- 
mează pe 5—6 faguri, din care 3—4 faguri cu puiet 
de toate virstele. Familia ajutătoare va fi îngrijită 
ulterior ca oricare altă familie, avînd drept ţel obçi- 

-nerea unor cantităţi cît mai mari de albine. İn acest 
scop se va asigura necesarul de hrană, spaţiul de 
ouat şi totodată se va ajutora cu puiet şi albine tinere 
de la familia de bază. 

Dacă nu se vor produce din timp mătci împere- 
cheate, familiile ajutătoare se pot forma pe bază de 
botci căpăcite. Astfel de familii însă nu vor contribui, 
în majoritatea cazurilor, la obținerea unei producţii 
marfă mai mare. Timpul scurs de la formarea fami- 

liei ajutătoare pe bază de botci căpăcite, pînă la apa- 
riţia culesului de la floarea-soarelui, nu va fi folosit 
în întregime pentru creşterea de puiet de către fami- 
lia nouă, deoarece un număr destul de mare de zile 
va fi necesar pentru eclozionarea mătcii şi împere- 
cherea ei. 

Se pot însă forma familii ajutătoare pe bază de 
botci care să participe totuşi la cules, dar cu con- 
diçia ca acestea să fie formate înainte de terminarea 
culesului la salcim. Astfel, considerînd că pentru eclo- 
zionarea Şi fecundarea mătcii avem nevoie de cca 
12 zile, înseamnă că vom forma familia ajutătoare 
cu acelaşi număr de zile înainte de încetarea culesului 
de la salctm. În acest caz familiile vor fi mai mici la 
formare, respectiv 2—3 faguri din care unul cu puiet 
căpăcit, adică strictul necesar care să permită eclo- 
zionarea şi fecundarea mătcii în bune condițiuni. 

După fecundarea mătcii şi începerea depunerii 
ouălor, perioadă care trebuie să coincidă cu termi- 
narea culesului la salcim, se va ajuta familia formată 
cu faguri de puiet şi albine tinere din familia de 
bază în aşa fel încît să asigurăm o familie puternică, 
ca şi în cazul cînd am fi format familia ajutătoare 
după acest cules, folosind mătci împerecheate. 

Formarea familiilor ajutătoare la culesurile din 
vară. Culesul de la floarea-soarelui reprezintă pentru 
o mare parte din stupine, ultimul cules principal. În 
aceste condiţii stuparii İşi îndreaptă atenţia spre pre- 
gătirea familiilor de albine în vederea iernării. 

În perioada următoare culesului de la floarea-soa- 
relui se înregistrează încetinirea într-un ritm extrem 
de rapid a depunerii ouălor de către matcă. Asigu- 
rarea în toamnă a unei populaţii abundente de albine 

care vor ierna, necesită ca tocmai în această perioadă 
cuatul mătcii să se desfăşoare î într-un ritm mai intens. 

Măsurile ce se iau în acest scop, prin administrarea 
hranei stimulente cu zahăr şi polen, vor reuşi oare- 
cum să intensifice ouatul mătcii însă nu într-o mă- 
sură cu totul satisfăcătoare. După culesul de la floa- 
rea-soarelui dispunem însă de o mare cantitate de 
albine care eliberate de la recoltarea nectarului vor 
putea creşte puiet. Puietul apărut din ouăle depuse 
de matca familiei, nu va putea acoperi întreaga 
capacitate de hrănire a acestor albine. in aceste con- 
diril, deci foarte uşor, se poate folosi surplusul de 
albine pentru hrănirea şi îngrijirea puietului provenit 
de la o a doua matcă. Pentru acest lucru vom forma 
familii ajutătoare. Avind în vedere că nu ne mai 
interesează decît intrarea în iarnă a unor familii 
foarte puternice şi că de la terminarea culesului pînă 
la unificarea din toamnă mai sînt cca 70 zile de acti- 
vitate a mătcii, familiile ajutătoare se pot forma pe, 
6—7 sau chiar 8 rame din care 4—5 rame cu puiet. 

În cazul formării familiilor ajutătoare după cule- 
sul de la floarea-soarelui singurul scop al acestora îl 
constituie introducerea la iernat a familiilor de bază, 
cu un număr mare de albine tinere. 


Folosirea 
familiilor ajutătoare pentru valorificarea 
culesurilor 


Scopul final al organizării familiilor ajutătoare îl 
constituie obţinerea unor producţii sporite de miere. 
Dacă contribuţia familiilor ajutătoare la realizarea 
acestui deziderat în mod indirect, prin împuterni- 

— corpuri ale familiei 


tim corp, nucleul cu 
-matca bătrînă, se- 


„ măsură de precauţie 


cirea familiilor de bază în toamnă, a fost arătat, 
urmează să vedem modul în care aceste familii con- 
tribuie direct la valorificarea culesurilor. 


Unirea i 
efectivă pe timpul culesului 
a familiilor ajutătoare cu cele de bază 


La începerea culesului sau cu 1—3 zile înainte, 
familia ajutătoare se uneşte cu cea de bază, formînd 
astfel o familie puternică, care va folosi în cele mai 
bune condiţii culesul. 

Unirea acestor familii este simplă. Pentru acest 
lucru se formează un nucleu pe 3—4 faguri din care 
unul sau doi faguri cu puiet, într-un corp separat, în 
scopul păstrării mătcii bötrine din familia de bază. 
Întreaga familie ajutătoare, cu matca tînără, care 
ocupă partea cea mai de sus a stupului, se aşază de 
data aceasta pe fun- 
dul lui. Deasupra 
se aşază celelalte 


© 


Nucleu cu matca 
familiei de bază 


de bază şi ca un ul- 


parat bineînţeles de 
restul familiei prin 
podişorul stupului 
(fig. 17 a, b). Ca 


familia de bază se 


7 lasă după ridicarea 2 d 


matei şı trecerea ei Fig. 17 — Folosirea familiei ajută- 
iri nucleu, cca 23 tore pe timpul culesului (Varianta 1) 


85 


ore în stare de orfanizare, iar matca tînără se intro- 
duce folosind cuştile de introducere a mătcilor. 

Corpul cu nucleul mătcii bătrîne care din momen- 
tul formării lui a preluat atribuţiile familiei ajută- 
toare, va avea urdinişul orientat în direcţia opusă 
urdinişului familiei de bază. 

După terminarea culesului pentru a cărui valori- 
ficare s-a făcut unirea familiilor, fie că urmează un 
alt cules, fie că începe pregătirea familiei pentru ier- 
nare; acum se urmăreşte creşterea unei cantităţi cît 
mai mari de albine. În acest scop familia ajutătoare 
se va reface cu faguri cu puiet şi albine din familia 
de bază. Cele două familii se vor dimensiona astfel 
încît să se valorifice întreaga cantitate de albine 
rămasă fără activitate în urma încetării culesului, 
pentru creşterea unor cantităţi sporite de puiet. 

O dată cu venirea toamnei, dacă nu se aplică pro- 
cedeul familiilor ajutătoare permanente, cele două 
familii de albine se unifică. Unificarea se face prin 
simpla înlocuire a podişorului cu foaie de ziar. În 
urma acestei unificări în stup va rămîne matca 
tînără. Este bine însă ca apicultorul să ierneze matca 
disponibilă chiar dacă nu va aplica în primăvară 
procedeul de formare timpurie a familion ajută- 
toare. Iernarea mătcii rămase disponibile se face în 
cele mai bune condiţii folosind metoda iernării mătci- 
lor în afara ghemului. 

În cadrul acestei modalităţi de valorificare a cule- 
surilor prin unificarea efectivă a familiilor de bază 
cu cele ajutătoare, există o variantă specifică stu- 
pului multietajat. Ea se referă la unificarea familiilor 
pe întreg sezonul activ, această unificare putîndu-se 
limita Şi la perioada unui singur cules. Modul de 
lucru în acest caz este următorul: după ce familia 

ajutătoare amplasată deasupra stupului va ajunge la 
o dezvoltare corespunzătoare, podişorul cu care a 
fost separată de familia de bază se înlocuieşte cu o 
gratie despörçiroare. Pentru ca unificarea să se reali- 
zeze într-un ritm mai lent, sub gratia despărţitoare 
se pune în mod temporar o foaie de ziar găurit. În 
acelaşi timp, matca familiei de bază se îngrădeşte în 
„corpul de jos. 

În felul acesta cele două mătci sînt despărțite prin 
1—2 corpuri şi două gratii, dar albinele din ambele 
familii pot comunica, avind ca zonă comună cele 
două corpuri cu faguri destinați depozitării mierei 
(fig. 18 a-b). În funcţie de dezvoltarea familiei aju- 
tătoare aceasta poate fi dotată cu un al doilea corp. 
În felul acesta, prin schimbarea periodică a locului 
ocupat de cele două corpuri, lucrare uşor de realizat 


E 
4 


Familie 


E = 


b a d e 


Fig. 18 — Folosirea familiei ajutătoare pe timpul culesului 
(Varianta 2) 

avînd în vedere că aceste corpuri ocupă locul cel 
mai de sus al stupului, se oferă mătcii posibilitatea 
de a-şi lărgi în sus suprafața de depunere a ouălor 
(fig. 18 c). În funcţie de necesitate, dacă cele două 
corpuri destinate depozitării nectarului nu sînt sufi- 
ciente se pot adăuga deasupra, alte corpuri. În 
toamnă aceste familii se reduc la numărul de faguri 
necesari iernării, respectiv două corpuri, problema 
unificării fiind în fond rezolvată mai dinainte. 

Atragem atenţia apicultorilor care folosesc stupul 
multietajat asupra acestei variante, deoarece ea înmă- 
nunchează o serie de procedee tehnice de mare efi- 
cacitate şi ceea ce este important, necesită un volum 
relativ redus de muncă. 

Valorificarea culesurilor prin procedeul de mai sus 
poate fi mult simplificată. Astfel, la familiile puter- 
nice, atît familiile de bază, cît şi cele ajutătoare, sînt 
întreţinute în cîte 2 corpuri fiecare, aplicindu-se in- 
versarea corpurilor pentru intensificarea dezvoltării 

— (fig. 19). În caz de 


nevoie una din fa- 

milii poate fi între- 
ţinută şi într-un 

ajutătoare |J singur corp. İn mo- 
mentul cînd cele 
două familii trebuie 
unite într-o singură 
familie, pentru a se 
asigura forțele mari 
de cules care garan- 
tează bogăţia recol- 
a b tei, se înlocuieşte 

Fig. 19 — Folosirea familiei ajutătoare podişorul cu o gta; 
pe timpul culesului (Varianta 3) tie  despărţitoare, / 

fără a se mai intercala între cele 2 familii corpuri cu 
faguri goi (fig. 19 b). Magazinele pentru depozitarea 
recoltei se aşază deasupra în numărul necesar acope- 
ririi cantităţii de nectar adunat. 

Pentru corpurile considerate „de cuib“, pot fi folo- 
site şi ramele de 162 mm în corpurile corespunză- 
toare. 

Unirea celor două familii poate fi făcută cînd 
familia ajutătoare dispune de un cuib în plină dez- 
voltare, în care caz, pînă la culesul principal, se con- 
tinuă inversarea corpurilor; unirea lor poate fi făcută 
şi imediat înaintea culesurilor respective. 


Valorificarea 
culesurilor de către familiile ajutătoare 
în mod independent 


În cazul acestei modalităţi de valorificare a cule- 
surilor se aplică toate lucrările necesare, în mod inde- 
pendent, fiecărei familii, respectiv familia de bază şi 
familia ajutătoare, considerîndu-le ca fiind familii de 
sine stătătoare. Bineînţeles că această formă de valo- 
rificare a culesurilor se va aplica în cazul cînd avem 
familii ajutătoare capabile să valorifice singure cule- 
surile. Toamna unificarea se va executa după tehnica 


cunoscută, dacă acestea nu constituie familii ajută- 


toare permanente. 


Ajutorarea 
familiilor de bază cu albine culegătoare 


Principiul de ajutorare a familiilor de bază de 
către familiile ajutătoare prin acest procedeu, constă 
İn. introducerea periodică a generaţiilor de albine 

culegătoare din familia 
ajutătoare în familia de 
bază, fără a se produce 
unirea lor efectivă. 

Pentru aplicarea aces- 
tui procedeu este necesar 
un podişor separator de 
o construcţie specială 
: denumit — după numele 
autorului metodei.— po- 
dişor Snelgrove (fig. 20). 
Ca şi în cazul celorlalte 
familii ajutătoare, şi în 
cazul de față corpul o- 
cupat de această familie 
va fi partea cea mai de 
Fig. 20 — Folosirea podişorului SUS a stupului, deasupra 
Snelgrove corpurilor familiei de 

bază. 

Să considerăm că la un moment dat familia ajută- 
toare foloseşte urdinişul numerotat pe schiță cu 
cifra 1. În momentul cînd se va dirija prima gene- 
raţie de culegătoare spre familia de bază urdinişul 
nr. 1 se va închide şi se va deschide urdinişul nr. 2 
situat la numai 10 mm mai jos. Toate albinele culegă- 
toare nu vor sesiza diferenţa între cele două urdini- 
şuri şi vor intra prin cel de-al doilea. De data aceasta 
însă nu vor mai ajunge în familia ajutătoare ci în 
familia de bază unde vor fi bine primite datorită 
mirosului comun asigurat de sita din mijlocul podi- 
şorului precum şi datorită încărcăturii de nectar şi 
polen cu care se reîntorc din zbor. Concomitent cu 
închiderea urdinişului nr. 1 şi deschiderea perechii 

lui, pentru a da posibilitatea familiei ajutătoare să 
comunice cu exteriorul se va deschide şi urdinişul 
nr. 3. Prin acest nou urdiniş vor ieşi din familia aju- 
tătoare albinele din vechea generaţie de culegătoare 
care reîntoarse la urdinişul cu care sînt obişnuite, vor 
intra în familia de bază precum şi o generaţie nouă 
de albine ce nu vor cunoaşte decît urdinişul nr. 3. 
Închizînd după un oarecare timp şi acest urdiniş con- 
comitent cu deschiderea urdinişului pereche nr. 4 şi 
a urdinişului nr. 5, şi această serie de culegătoare ce 
s-a format va fi dirijată spre familia de bază. Prin 
folosirea urdinişului nr. 5 familia ajutătoare İşi va 
forma cea de-a treia generaţie de culegătoare care 
prin același procedeu va ajunge în familia de bază. 
Repetînd acest joc al urdinişurilor se poate dirija 
spre familia de bază un număr de albine culegătoare 
| corespunzător necesităţilor şi proporţional cu pute- 
" rea familiei din care provin. 
La stabilirea momentului aplicării primei dirijări 
— se ya lua în considerare data apariţiei culesului prin- 
P cipal, durata acestuia, precum şi durata vieţii albine- 
|. lor de la începerea activităţii de culegătoare pînă la 
| pieirea lor. În principiu se poate considera nimerit 
ica dirijarea primei serii de culegătoare din familia 
ajutătoare spre familia de bază să se facă cu cca 
— 20 zile înaintea apariţiei culesului. Repetarea opera- 
| iunii este bine să se facă din 7 în 7 zile, ultima serie 
— fiind dirijată cu 5—6 zile înaintea terminării cule- 
= sului. 
 Întreţinerea familiilor de bază împreună cu fami- 
— lile ajutătoare, necesită un volum de muncă mai 
` mare cu cca 50%0 dar dublează producţia de miere 
— micşorfnd prin aceasta preţul de cost. Apicultorul nu 
trebuie să transforme metoda familiilor ajutătoare ca 

o metodă în sine, complicîndu-se în astfel de pro- 
cedee încît să uite că în fond familiile de bază repre- 
zintă materialul biologic principal. El trebuie să fie 
mereu urmărit de ideea că familiile ajutătoare au 
doar rolul de a ajuta familia de bază; cu cît acest 
ajutor se va face cu un consum mai mic de forţă de 
muncă şi de mijloace materiale cu atît el va fi mai 
eficient. 

De asemenea, prin folosirea metodei familiilor aju- 
tătoare apicultorul nu trebuie să ajungă în situaţia 
de a îngriji un număr dublu de familii de albine cu 
o putere asemănătoare cu cea a familiilor de bază 
înainte de a folosi familiile ajutătoare pentru că în 
acest caz producţiile realizate nu îi vor răsplăti 
munca. 

Şi, în sfirşit, apicultorul trebuie să aleagă din pro- 
cedeele descrise pe acelea care îi pot asigura o recoltă 
mai bogată, cu un consum de forță de muncă mai 
mic. Măiestria cu care el va şti să aleagă şi să aplice 
procedeele alese în funcţie de tipul de cules, de pute- 


rea familiilor de albine pe care le are în stupină, de | 


forţa de muncă de care dispune, constituie secretul 
realizării producţiei de miere-marfă în cantităţi cît 
mai mari. 


Cuprins 


Cunoaşterea tipului de stup multietajat . . . . . 
Principiile biologice care stau la baza stupului multi- 
qezalar bl “ə.s xam su 79 xid 

